text:
Mu mwaka wa 2014, ni bwo Ikigo Nderabuzima cya Munanira giherereye mu murenge wa Kabagari umwe mu yigize akarere ka Ruhango cyatangiye gukora ariko kuva icyo gihe kugeza magingo aya nta mazi meza ndetse n’ umuriro w’ amashanyarazi kigira, ibyo abakigana bavuga ko bibabangamiye cyane.
Ubuyobozi bw’ ikigo nderabuzima cya Munanira na bwo bwemeranya n’ abakigana ku bijyanye no kuba nta mazi meza ndetse nta n’ umuriro w’ amashanyarazi kigira ariko ngo bukora uko bushoboye kose bukishakamo ibisubizo by’ ibi bibazo mu gihe bigishakirwa umuti urambye.
Uwo muti ni uwo gushaka amazi meza bukayashyira aho abarwayi bafatira imiti ndetse no gucana moteri mu masaha ya nijoro gusa.
Ku bijyanye no kuba iki kigo nderabuzima cya Munanira kidafite umuriro w’ amashanyarazi uretse kuba abakigana ngo bashobora kubura uko bamurika mu gihe cya nijoro bitewe n’ uko moteri iba yazimijwe, n’ uburyo abaganga bakoresha basuzuma bimwe mu bizamini baba bafashe abarwayi na bwo buteye inkeke kuko bifashisha izuba mu gihe bakabaye bifashisha imashini zikoreshwa n’ umuriro, bityo ubuziranenge bw’ ibi bisubizo bukaba bwakemangwa.


c: text/html

text:
Kuri uyu wa kane, tariki ya 07/6/2018, mu Murenge wa Jenda, mu Karere ka Nyabihu, habaye umuhango wo gushyira ibuye ry’ifatizo ahazukwa inzu, y’ababyeyi izubakwa ku bufatanye n’umushinga ADRA uterwamo inkunga n’Igihugu cya Canada.
Nyuma yo gushyiraho ibuye ry’ifatizo, umuyobozi w’Akarere w’agateganyo, Madamu MUSABIMANA Odette ari kumwe n’abahagarariye ubuyobozi bw’Itorero ry’Abadivantisiti b’umunsi wa karindwi, bagiye guha inzu, inka n’indi mitungo byagenewe umuryango w’uwitwa BIZAGWIRA Jean Baptiste na Gaudence, batuye mu Murenge wa Karago, Akagari ka Cyamabuye.
Uyu mwaryango wemerewe ubu bufasha igihe wasurwaga n’umuyobozi w’itorero ry’Abadivantisiti b’umunsi wa karindwi bagasanga bafite abana b’impanga kandi batishoboye.

robotstxt: allowed

filter: keep


text:
>> Igihe cya Noheli
Amasomo yo kuri Noheli, A
Isomo rya mbere : Iz 52, 7-10
Isomo ryo mu gitabo cy’Umuhanuzi Izayi
7Mbega ngo biraba byiza kurabukwa mu mpinga y’imisozi, ibirenge by’intumwa izanye inkuru nziza, ivuga amahoro, igatangaza amahirwe, ikabwira Siyoni iti «Imana yawe iraganje!» 8Umva ukuntu abarinzi bawe bahanikiye icyarimwe ijwi ry’ibisingizo, kuko biboneye n’amaso yabo Uhoraho agaruka muri Siyoni. 9Matongo ya Yeruzalemu nimuhanike, murangururire icyarimwe amajwi y’ibisingizo, kuko Uhoraho ahumurije umuryango we, agacungura Yeruzalemu. 10Uhoraho agaragaje mu maso y’amahanga ububasha bw’ukuboko kwe gutagatifuza, bityo impande zose z’isi zizabone agakiza k’lmana yacu.
Kuzirikana : Zab 98 (97), 1, 2-3ab. 3c-4, 5-6
ZABURI
Inyik/ Imipaka yose y’isi yabonye ugutsinda kw’Imana yacu.
- Nimuririmbire Uhoraho indirimbo nshya,
- Kuko yakoze ibintu by’agatangaza.
- indyo ye, ukuboko kwe k’ubutagatifu,
- byatumye atsinda.
- Uhoraho yagaragaje ugutsinda kwe,
- Atangaza ubutabera bwe mu maso y’amahanga.
- Yibutse ubuntu bwe n’ubudahemuka bwe,
- Agirira inzu ya Israheli.
- Imipaka yose y’isi yabonye ugutsinda kw’Imana yacu.
- Nimusingize Uhoraho ku isi hose,
- Nimuvuze impundu kandi muririmbe.
- Nimucurangire Uhoraho ku nanga,
- ku nanga no mu majwi y’indirimbo,
- mu karumbeti no mu ijwi ry’impanda,
- nimusingize Umwami, Uhoraho.
Isomo rya kabiri : Heb 1, 1-6
Isomo ryo mu ibaruwa yandikiwe Abahebureyi
Bavandimwe,1Imana imaze kubwira abasokuruza bacu kenshi no ku buryo bwinshi ikoresheje abahanuzi, 2natwe muri iyi minsi turimo, ari na yo y’imperuka, yatubwirishije Umwana wayo ari We yageneye kwegurirwa byose, akaba ari na We yabiremesheje byose iyo biva bikagera. 3Mwana uwo, ni We buranga bw’ikuzo ry’Imana n’ishusho rya kamere yayo, ni na We kandi uhagaritse byose ku bubasha bw’ijambo rye. Amaze rero kuhagira abantu ibyaha byabo, yicaye iburyo bwa Nyir’ikuzo mu ijuru. 4Asumba atyo abamalayika kuko n’izina yahawe ritambutse kure ayabo. 5Koko rero ni nde wo mu bamalayika Imana yigeze ibwira iti «Uri Umwana wanjye; ni Jye wakwibyariye uyu munsi?» Cyangwa se iti «Nzamubera umubyeyi, na we ambere umwana?» 6Kandi igihe yohereje imfura yayo ku isi yaravuze iti «Abamalayika base b’Imana bazamupfukamire.»
Ibango-ndirimbo ribanziriza Ivanjili :
Alleluya Alleluya.
- Uyu munsi urumuri rwamurikiye isi.
- Mahanga yose, nimwinjire mu ikuzo ry’Imana,
- nimuze mwese kwambaza Nyagasani.
Alleluya. + Intangiriro y’Ivanjili ntagatifu uko yanditswe na Yohani (Isomo rirerire : Yh 1, 1-18) 1Mu ntangiriro Jambo yariho, kandi Jambo yabanaga n’Imana, kandi Jambo akaba Imana. 2Ubwe mu ntangiriro yabanaga n’Imana. 3Ni we ibintu byose bikesha kubaho, nta n’ikiremwa na kimwe cyabayeho bitamuturutseho. 4Yari asanzwe yifitemo ubugingo, kandi ubwo bugingo bukaba urumuri rw’abantu. 5Nuko urumuri rumurika mu mwijima, ariko umwijima wanga kurwakira. 6Habayeho rero umuntu woherejwe n’Imana, izina rye rikaba Yohani. 7Yazanywe no kuba umugabo wo guhamya iby’urwo rumuri, kugira ngo bose bamukeshe kwemera. 8Si we wari urumuri, ahubwo yari umugabo uhamya iby’urwo rumuri. 9Jambo ni we wari urumuri nyakuri, rumurikira umuntu wese uza kuri iyi si. 10Yari mu isi kandi isi yabayeho ku bwe, ariko isi irarenga ntiyamumenya. 11Yaje mu bye, ariko abe. Ntibamwakira. 12Nyamara abamwakiriye bose yabahaye ububasha bwo guhinduka abana b’Imana, abo ni abemera Izina rye. 13Ntibavutse ku bw’amaraso cyangwa ku bushake bw’umubiri, cyangwa se ku bushake bw’umuntu, ahubwo bavutse ku bw’Imana. 14Nuko Jambo yigira umuntu maze abana natwe kandi twibonera ikuzo rye, ikuzo Umwana w’ikinege akomora kuri Se, akaba asendereye ubuntu n’ukuri. 15Yohani yabaye umugabo Wo guhamya ibimwerekeyeho, maze arangurura ijwi avuga ati «Nguyu uwo navuze nti ‘Uje ankurikiye aranduta, kuko yariho mbere yanjye.’» 16Kandi twese twahawe ku busendere bwe, tugirirwa ubuntu bugeretse ku bundi. 17Uko Amategeko yatanzwe anyuze kuri Musa, ni na ko ubuntu n’ukuri byatugejejweho binyujijwe kuri Yezu Kristu.18Nta wigeze abona lmana na rimwe; Umwana w’ikinege uba muri Se ni We wayimenyekanishije. + Intangiriro y’Ivanjili ntagatifu uko yanditswe na Yohani (Isomo rigufi : Yh 1, 1-5. 9-14) 1Muntangiriro Jambo yariho, kandi Jambo yabanaga n’lmana, kandi Jambo akaba Imana. 2Ubwe mu ntangiriro yabanaga n’Imana. 3Ni we ibintu byose bikesha kubaho, nta n’ikiremwa na kimwe cyabayeho bitamuturutseho. 4Yari asanzwe yifitemo ubugingo, kandi ubwo bugingo bukaba urumuri rw’ abantu. 5nuko urumuri rumurika mu mwijima, ariko umwijima wanga kurwakira. 9Jambo ni we wari urumuri nyakuri, rumurikira umuntu wese uza kuri iyi si. 10Yari mu isi kandi isi yabayeho ku bwe, ariko isi irarenga ntiyamumenya. 11Yaje mu bye, ariko abe ntibamwakira. 12Nyamara abamwakiriye bose yabahaye ububasha bwo guhinduka abana b’Imana, abo ni abemera lzina rye. 13Ntibavutse ku bw’amaraso cyangwa ku bushake bw’umubiri, cyangwa se ku bushake bw’umuntu, ahubwo bavutse ku bw’Imana. 14Nuko Jambo yigira umuntu maze abana natwe kandi twibonera ikuzo rye, ikuzo Umwana w’ ikinege akomora kuri Se, akaba asendereye ubuntu n’ukuri.
Ivanjili Ntagatifu : Yh 1, 1-18 cg Yh 1, 1-5. 9-14
+ Intangiriro y’Ivanjili ntagatifu uko yanditswe na Yohani (Isomo rirerire : Yh 1, 1-18)
1Mu ntangiriro Jambo yariho, kandi Jambo yabanaga n’Imana, kandi Jambo akaba Imana. 2Ubwe mu ntangiriro yabanaga n’Imana. 3Ni we ibintu byose bikesha kubaho, nta n’ikiremwa na kimwe cyabayeho bitamuturutseho. 4Yari asanzwe yifitemo ubugingo, kandi ubwo bugingo bukaba urumuri rw’abantu. 5Nuko urumuri rumurika mu mwijima, ariko umwijima wanga kurwakira.
6Habayeho rero umuntu woherejwe n’Imana, izina rye rikaba Yohani. 7Yazanywe no kuba umugabo wo guhamya iby’urwo rumuri, kugira ngo bose bamukeshe kwemera. 8Si we wari urumuri, ahubwo yari umugabo uhamya iby’urwo rumuri. 9Jambo ni we wari urumuri nyakuri, rumurikira umuntu wese uza kuri iyi si. 10Yari mu isi kandi isi yabayeho ku bwe, ariko isi irarenga ntiyamumenya. 11Yaje mu bye, ariko abe. Ntibamwakira. 12Nyamara abamwakiriye bose yabahaye ububasha bwo guhinduka abana b’Imana, abo ni abemera Izina rye. 13Ntibavutse ku bw’amaraso cyangwa ku bushake bw’umubiri, cyangwa se ku bushake bw’umuntu, ahubwo bavutse ku bw’Imana.
14Nuko Jambo yigira umuntu maze abana natwe kandi twibonera ikuzo rye, ikuzo Umwana w’ikinege akomora kuri Se, akaba asendereye ubuntu n’ukuri. 15Yohani yabaye umugabo Wo guhamya ibimwerekeyeho, maze arangurura ijwi avuga ati «Nguyu uwo navuze nti ‘Uje ankurikiye aranduta, kuko yariho mbere yanjye.’» 16Kandi twese twahawe ku busendere bwe, tugirirwa ubuntu bugeretse ku bundi. 17Uko Amategeko yatanzwe anyuze kuri Musa, ni na ko ubuntu n’ukuri byatugejejweho binyujijwe kuri Yezu Kristu.18Nta wigeze abona lmana na rimwe; Umwana w’ikinege uba muri Se ni We wayimenyekanishije.
+ Intangiriro y’Ivanjili ntagatifu uko yanditswe na Yohani (Isomo rigufi : Yh 1, 1-5. 9-14)
1Muntangiriro Jambo yariho, kandi Jambo yabanaga n’lmana, kandi Jambo akaba Imana. 2Ubwe mu ntangiriro yabanaga n’Imana. 3Ni we ibintu byose bikesha kubaho, nta n’ikiremwa na kimwe cyabayeho bitamuturutseho. 4Yari asanzwe yifitemo ubugingo, kandi ubwo bugingo bukaba urumuri rw’ abantu. 5nuko urumuri rumurika mu mwijima, ariko umwijima wanga kurwakira. 9Jambo ni we wari urumuri nyakuri, rumurikira umuntu wese uza kuri iyi si. 10Yari mu isi kandi isi yabayeho ku bwe, ariko isi irarenga ntiyamumenya. 11Yaje mu bye, ariko abe ntibamwakira. 12Nyamara abamwakiriye bose yabahaye ububasha bwo guhinduka abana b’Imana, abo ni abemera lzina rye. 13Ntibavutse ku bw’amaraso cyangwa ku bushake bw’umubiri, cyangwa se ku bushake bw’umuntu, ahubwo bavutse ku bw’Imana. 14Nuko Jambo yigira umuntu maze abana natwe kandi twibonera ikuzo rye, ikuzo Umwana w’ ikinege akomora kuri Se, akaba asendereye ubuntu n’ukuri.


text:
Iyo uri mu rukundo, hari byinshi uhindura mu myitwarire yawe kugirango urusheho kugenda wigarurira umukunzi wawe ariko uko urukundo rwanyu rugenda rukura niko mugenda murushaho kumenyerana buri umwe akagenda amenya ingeso undi afite ari nako mugenda mufashanya kuba mwahindura zimwe muri izo ngeso zishobora kuba zitajyanye n’ibyo mwifuza. Nk’uko abahanga mu by’imibanire babivuga, ngo iyo wegereje igihe cyo gusezerana n’uwo ukunda hari ibintu byinshi ugomba kureka mbere y’uko murushinga kuko bishobora kwica umubano wanyu.
1. Ugomba kwirinda icyatuma ugwa mu mutego wo gusambana
Buri gihe ugomba guhora wibuka ko uri hafi gusezerana, ibi bikagufasha kwirinda kuba wahura n’umuntu mudahuje igitsina muri ahantu h’ibanga kuko bishobora kuba byakugusha mu busambanyi ugatangira guca inyuma uwo mukundana kandi mutarabana. Rero ugomba kubireka ahubwo ukarushaho guha umwanya uwo mugiye kurushinga.
2. Reka gutekereza ko uri umuyobozi igihe uri kumwe n’umukunzi wawe
Iyo uri hafi kurushinga haba hakiri itandukaniro no kuba wararangije kubana n’uwo ukunda. Wigerageza gutegeka umukunzi wawe ngo ukomeze kumugaragariza ko nta kintu yafataho umwanzuro igihe muri kumwe. Ibi si byiza kuko bimuca intege akumva ko ari umunyantege nke. Gerageza ugaragaze ko muri ku rugero rumwe mu byo mukora byose.
3. Reka kumva amabwire
Iyi ni inama ikomeye ugirwa kuko akenshi haba hari benshi batifuza ko wabana n’umukunzi wawe. Ugomba rero gushyiramo ugushishoza kuko haba inshuti zawe, ndetse n’abandi benshi bazajya bakugira inama ariko siko bose bazaba bakwifuriza ibyiza. Menya gufata imyanzuro ku byo wemera ndetse n’ibyo uhakana.
4. Reka kumena amabanga y’urukundo rwawe
Buri gihe hagomba kuba hari amabanga hagati yanyu ajyanye n’urukundo. Igihe uri hafi gusezerana rero irinde kuba wagenda ubwira inshuti zawe ibyo uba waganiriye n’umukunzi wawe. Akenshi uzasanga abantu bifuza kumenya ibyanyu ariko si ngombwa ko ubibabwiraho.
5. Irinde icyagabanya igipimo urukundo rwanyu ruriho
Ntabwo ari byiza kwiyumvisha ko kuba mwaramaze kwemeranya kubana bihagije, ngo maze ugende witurize kuko ibingibi byatuma urukundo rwanyu rusubira inyuma bikaba byakurizaho no kuba rwazima burundu. Inama ugirwa ahangaha ni ukurushaho gukunda no kwita ku wo mugiye kurushinga kuko aribyo bizatuma mubana mu munezero.
6. Gendera kure ibitekerezo byo gukeka cyane
Gushaka gukekera umuntu ni kimwe mu bintu byakwangiza umubano wanyu. Gira umuco wo kubaza uwo mugiye kubana kuri buri kintu wumva urimo gushidikanyaho, umubaze wimenyere ukuri bitabaye ngombwa ko utangira kwihimbira ukeka ibishobora kuba bihabanye n’ukuri.


text:
Kunga ni uburyo abanyarwanda bishyiriyeho bwo kumvikanisha abantu (uwakoze n’uwakorewe icyaha) mu rwego rwo kwikemurira amakimbirane hatabayeho kujya mu nkiko, byananirana bakabona kuzitabaza.
Mu biganiro Komisiyo ya Politike n’Imiyoborere myiza, umutwe wa Sena yagiranye ku wa Kane n’abahagarariye Sosiyete Sivile n’Amadini bigamije kumenya no kugenzura imikorere ya Guverinoma mu birebana no kurwanya ihohoterwa rikorerwa abana n’abagore n’irikorerwa mu ngo, bagaragaje ko umuco wo kunga utuma hari abakora ibyo byaha badahanwa.
Perezida wa Komisiyo, Dr. Sindikubwabo Jean Népomuscène, yavuze ko mu nzego z’ibanze batarumva neza uburemere bw’icyaha cyo gufata ku ngufu umwana, bagashaka kubikemurira mu miryango.
Yagize ati “Usanga abantu batumva uburemere mu gihe umwana yatewe inda, niyo bakabije usanga icyo bashyize imbere ari ukuvuga ngo reka uwayimuteye amwemere, amwandikishe, amufashe ariko ukirengagiza ko wa wundi wasambanyijwe ari umwana w’imyaka 15. Usanga uburemere hariya hasi ntabyo babiha kandi si abaturage gusa kuko bigera no mu bayobozi mu rwego rw’umudugudu, akagari ndetse n’umurenge rimwe na rimwe ugasanga barabashishikariza ngo mugende mubikemure mu miryango.”
Polisi iheruka gutangaza ko mu bana basaga ibihumbi 17 Minisiteri y’Ubuzima yatangaje ko batwaye inda zitateguwe mu 2016, abagabo 1362 aribo gusa dosiye zabo zashyikirijwe ubutabera kandi ko impamvu batamenyekana ari uko babahishira cyangwa banabamenya bagashaka kubikemurira mu miryango.
Umuyobozi w’ihuriro ry’imiryango nyarwanda itari iya Leta, Sekanyange Jean Léonard, yagarutse ku mpamvu zitera abana gukorerwa ihohoterwa, cyane cyane irishingiye ku gitsina.
Yavuze ko harimo kutanyurwa n’ibyo bahabwa n’ababyeyi, amakimbirane mu miryango, guteshuka ku nshingano kw’ababyeyi n’ibindi, yongera ho ko gukaza ingamba zirimo guhana no guca umuco wo kunga byagira uruhare mu kugabanya ubwiyongere bwabyo.
Yagize ati “Umwana atwara inda akabihisha, bikamenyekana mu mezi arindwi, umunani, byanamenyekana ababyeyi bakabisha abaturanyi kuko baba bumva ko ari ikibazo cyaje mu muryango, ubwo akaba arabyaye kandi muri cya gihe niho bagakurikiranye kugira ngo wa mwana ahabwe ubutabera, bakurikirane uwayimuteye ariko kubera kubihishahisha , usanga n’uwayimuteye rimwe na rimwe ibimenyetso byarasibanganye[…] ibi byose biba inzego z’ibanze zibizi, zakabaye zikurikirana zikamenya uwayimuteye agahanwa hakiri kare.”
Umunyamabanga Nshingwabikirwa w’Umuryango CLADO, Emmanuel Safari we yongeye ho ko “umwana arahohoterwa noneho bakabijyana muri gacaca, bakicara bakabunga kandi iki muzi ko ari icyaha kitungwa.”
Senateri Dr. Sindikubwabo yavuze ko umuco wo kunga, cyane cyane ku bakoreye abana n’abagore ihohoterwa, ukwiye gucika kuko utuma ababyabyaha badahanwa.
Yakomeje avuga ko hagiye kubaho kwegera inzego zitandukanye zirebwa n’iki kibazo kugira ngo hashakwe umuti urambye kandi ko hari icyizere ko ku bufatanye bizakemuka.
Igitabo cy’amategeko ahana y’u Rwanda, giteganyiriza umuntu wahamwe n’icyaha cyo gufata umwana ku ngufu, igifungo cya burundu.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
kirazira ko umusore utarashaka apfumbata umugore utari uwe cg utwite inda itari iye kuko birazinga,umuti:umusore wapfumbase uwo mugore kabone niyo yaba atamusweye agomba kubimuganirizaho akakimusaba atarabyara.iyo yabyaye ariko akibyara yongera kukimusaba atwite kuko izingwa niho ryabereye.iyo yabyaye ariko atakibyara:agihabwa kigeretseho aya magambo"cyende nkiguhanye umutima umwe uzashake ubyare sinjye wakuzinze wazinzwe na sinamenye"akomeza asubiramo ayo magambo kugeza barangije.


text:
'Mpanagurwe' ni indirimbo ya Diana Kamugisha na The Pink ikaba yumvikana mu ndimi enye ari zo: Ikinyarwanda, Icyongereza, Igifaransa ndetse n'igiswahili. Ni indirimbo batuye umuntu wese ufite inyota yo kwegera Imana kugira ngo basabane binyuze mu kuyiramya by'ukuri n'umutima ukiranutse nk'uko Diana Kamugisha na The Pink babigarukaho muri iyi ndirimbo. Diana Kamugisha na The Pink ni ubwa mbere bakoranye ndirimbo.
Mu kiganiro na Inyarwanda.com, Diana Kamugisha 'Haguruka' n'izindi zinyuranye yadutangarije ko uyu mwaka wa 2018 ari umwaka wo gukora cyane, akaba afite imishinga itandukanye ateganya gukora ijyanye n'umuziki. Yunzemo ko nyuma y'iyi ndirimbo 'Mpanagurwe' hari indi ndirimbo ifite ubutumwa bureba cyane urubyiruko azashyira hanze mu minsi ya vuba. The Pink ni umuhanzikazi uri gukora cyane aho akomeje gushyira hanze indirimbo ze nshya yakoze ku giti cye ndetse n'izo akorana n'abandi bahanzi, kandi izo zose akazishyira hanze nta gihe kinini giciyemo.
REBA HANO AMASHUSHO YA 'MPANAGURWE' YA DIANA FT THE PINK


text:
>> Igihe cy'Adiventi
Amasomo yo ku ya 17 ukuboza
Isomo rya mbere : lntg 49,2.8-10
Isomo ryo mu gitabo cy’Intangiriro
Yakobo ahamagara abahungu be maze arababwira ati «Ngiye kubahishurira ibizababaho mu bihe bizaza. 2Nimwegerane mwumve, bana ba Yakobo, mwumve so lsraheli. 8Yuda, woweho abo muva inda imwe bazagusingiza. Ukuboko kwawe gutsikamiye ijosi ry’abanzi bawe, na bene so bazagupfukamira. 9Yuda, uri nk’icyana cy’intare, mwana wanjye, uzamutse uvuye ku rugamba! Yaciye bugufi abunda nk’intare, kandi nk’intare y’ingore, ni nde wamutsimbura? 10Inkoni y’ubwami ntizatirimuka mwa Yuda, n’inkoni y’ubutware ntizajya kure y’ibirenge bye, kugeza igihe Uwo igenewe azazira, Uwo amahanga azayoboka.»
Kuzirikana : Zab 72 (71),1-2,3-4,7-8,17
ZABURI
Inyik/ Ubutabera buzasagamba, n’amahoro asesure.
- Mana, umwami umwegurire ubucamanza bwawe,
- uwo mwana w’umwami, umutoze ubutabera bwawe ;
- acire umuryango wawe imanza ziboneye,
- kandi arengere n’ingorwa zawe.
- Imisozi nikwize rubanda amahoro,
- n’imirenge ibazanire ubutabera.
- Azarenganura rubanda rugufi,
- Arokore abatindahare,
- Kandi aribate uwabakandamizaga.
- Mu gihe cye, ubutabera buzasagamba,
- n’amahoro asesure mu mezi atabarika.
- Azategeka kuva ku nyanja kugera ku yindi,
- avane ku Ruzi ageze ku mipaka y’isi.
- Izina rye rizavugwa ubuziraherezo,
- ubwamamare bwe bumare igihe nk’izuba!
- lmiryango yose y’isi izamuherwemo umugisha,
- amahanga yose amwite umunyahirwe!
Isomo rya kabiri :
Ibango-ndirimbo ribanziriza Ivanjili :
Alleluya Alleluya.
- Ngwino, Buhanga bw’Umusumbabyose!
- Wowe ugengana isi imbaraga n’ituze,
- utwigishe inzira y’ukuri.
Alleluya.
Ivanjili Ntagatifu : Mt 1,1-17
+ Amagambo yo mu lvanjili ntagatifu uko yanditswe na Matayo
1Dore igitabo cy’amasekuruza ya Yezu Kristu, umwana wa Dawudi, mwene Abrahamu.
2Abrahamu yabyaye lzaki, lzaki abyara Yakobo, Yakobo abyara Yuda n’abavandimwe be,
3Yuda abyara Faresi na Zara kuri Tamara, Faresi abyara Esiromi, Esirorni abyara Aramu.
4Aramu abyara Aminadabu, Aminadabu abyara Nahasoni, Nahasoni abyara Salimoni.
5Salimoni abyara Bowozi kuri Rahabu, Bowozi abyara Yobedi kuri Ruta, Yobedi abyara Yese,
6Yese abyara umwami Dawudi. Dawudi abyara Salomoni ku mugore wa Uriya,
7Salomoni abyara Robowamu, Robowamu abyara Abiya, Abiya abyara Asa
8Asa abyara Yozafati, Yozafati abyara Yoramu, Yoramu abyara Oziyasi,
90ziyasi abyara Yowatamu, Yowatamu abyara Akazi, Akazi abyara Ezekiyasi,
10Ezekiyasi abyara Manase, Manase abyara Amoni, Amoni abyara Yoziyasi,
11Yoziyasi abyara Yekoniyasi na barumuna be, igihe bajyanwa bunyago i Babiloni.
12Ijyanwabunyago ry’i Babiloni rirangiye Yekoniyasi abyara Salatiyeli, Salatiyeli abyara Zorobabeli, 13Zorobabeli abyara Abiyudi, Abiyudi abyara Eliyakimu, Eliyakimu abyara Azori,
14Azori abyara Sadoki, Sadoki abyara Akimu, Akimu abyara Eliyudi,
15Eliyudi abyara Eleyazari, Eleyazari abyara Matani, Matani abyara Yakobo,
16Yakobo abyara Yozefu umugabo wa Mariya, ari we wabyaye Yezu , witwa Kristu.
17Ibisekuruza byose hamwe rero ni ibi : kuva kuri Abrahamu kugeza kuri Dawudi, ni ibisekuruza cumi na bine ; kuva kuri Dawudi, kugera ku ijyanwabunyago ry’i Babiloni, ni ibisekuruza cumi na bine; kuva ku ijyanwabunyago ry’i Babiloni kugera kuri Kristu, ni ibisekuruza cumi na bine.


text:
Uruhu rwiza ukoresheje beurre de cacao naho wayasanga
Beurre de cacao ni amavuta y’umwimerere ijana ku ijana akorwa mbuto za cacoa bakunze gukoramo chocola. Ibyo bituma aba anahumura neza . Beurre de cacao yifitemo imbaraga zituma uruhu rwawe rusa neza, rukoroha kandi rudahindutse ngo rutukure ahubw ugakomeza gusa uko wari uri.
Dore indi mimaro yiyongera ku koroshya uruhu no kuruha itoto :
Kurind ano kuvura amaribori : Beurre de cacao ifasha cyane abagore batwite ikabarind aamaribori akunze kuza ku nda mu gihe batwite ukazasanga bigorana ko asubirayo abamaze kubyara. Iyo wisize beurre de cacao bikurinda icyo kibazo. Ku bantu kandi bafite maribori nabo araborohereza akagenda agabanyuka
Kuvura iminkanyari : hari abanatu baba barisize amavuta atukuza ugasnaga bazanye iminkanyari imburagigihe ndetse n’abakund akujya kuzuba no guhangayika cyane nabo bahura n’icyo kibazo. Iyo bakoresheje beurre de cacao mu gihe gito baba bafite uruhu rutariho iminkanyari. Usibye ibyo kandi, iyo umuntu yamenyereye kuyisiga usanga no mu gihe cy’izabukuru atagir aiminkanyari ikabije nk’abandi bose.
Kuvura inkovu : inkovu watewe n’ibiheri zanze gukira nazo aya mavuta arazivura. Haba ku nkovu zisanzwe ndetse na zimwe ziterwa n’amavuta atukuza ukanagira amabara mu maso.
Koroshya intoki n’ibirenge : ku bantu bafite intoki n’ibirenge bikomeye aya mavuta atuma byoroha iyo uyasize ku ntoki no ku birenge. Iyo ufite andi mavuta usanzwe wisiga, aya uyisiga gusa nijoro ugiye kuryama nabyo birafasha ukazasanga ufite intoki n’ibirenge byoroshye.
Kuvura umwera : Hari abantu bagira umwera cyane cyane mu gihe cy’izuba ugasanga amavuta bisiga atabafata, abandi ugasanga bafite uruhu rubonerana rugaragza ko amavuta atajya arwinjiramo imbere. Bene abo bantu bafashwa cyane n’amavuta ya cacao kuko agaburira uruhu rugatoha ukabona ko uruhu rufata amavuta.
Beurre de cacao wayisanga mu mujyi wa Kigali mu isoko rya Nyarugenge muri etage yo hasi F1 umuryango wa 22. Wanabahamgara kuri 0789802254 no 0781095165


text:
Abaturage batuye mu Murenge wa Munyiginya mu Karere ka Rwamagana bishimira ibyo bagezeho kubera guhiga imihigo y’umuryango no guhuza ubutaka byatumye bagera ku iterambere kubera ubuhinzi bwa kijyambere .
Abaturage batuye Umurenge wa Munyiginya biyemeje guhiga imihigo yúmuryango kandi bakiyemeza kuyihigura bashimira uruhare rwúbuyobozi bubaba hafi bigatuma besa imihigo.
Twayigize Jean Claude, atuye mu Kagari ka Nyarubuye. Yabwiye Bwiza.com ko gukorera ku mihigo bifasha abaturage kugera ku iterambere.
Yagize ati: “Turishimira ko tutagihingira kurya gusa ahubwo hari byinshi twagezeho bitewe nuko dusigaye duhiga nkanjye ubu nshobora kubona ibyo kurya nkanasagurira isoko ,aha mureba hari ibisambu ,mbere nezaga umufuka umwe mu gihe ubu nshobora kweza toni 20 ,ntarajya mu buhinzi bwa Kijyambere nari ndi hasi ariko ubu nubatse inzu nziza nigurira moto kandi mbere nari umukene ,ibyo kugirango tubigereho byatewe núbuyobozi bwiza bwadukanguriye guhiga imihigo y’urugo byatumye dukorera ku ntego kandi na Leta iratwunganira biturutse ku guhuza ubutaka tugahinga kijyambere“.
Abaturage batangiye gusaba kuva mu kiciro cya mbere n’icya 2 babikesha gukorera ku mihigo ,abahoze bitwa abatishoboye bashobora guha akazi abandi baturage.
Kayihura Venant yabwiye Bwiza.com ko yahoze ari mu kiciro cya 2 ariko kubera ubuhinzi bwúrutoki yisabiye kuva mu kiciro cya kabiri ajya mu cya 3 ku buryo aho gukorera abandi nawe atanga akazi.
Yagize ati: “Abantu bose barabizi ko nari umukene, bamaze kumpa inka muri gahunda y’ubudehe abayobozi baratwegereye batugira inama yo guhinga kijyambere ku buryo kugeza ubu navuye mu kiciro cya 2 ndi mu kiciro cya 3 kandi ubwanjye nisabiye kujya mu kiciro cya 3 maze kubona ko nta kibazo ntakwikemurira ngeze ku rwego rwo gufasha abandi kubona akazi, ndashimira ubuyobozi bwadutoje gukorera ku mihigo byatumye duhinga kijyambere binatuma tubona umusaruro utuma twigira aho gutegereza gufashwa”.
Inama Njyanama y’Umurenge wa Munyiginya yiyemeje kwegera abaturage ngo bibafashe gutoza abaturage imihigo kuyigira iyabo nkuko byemezwa na Rwakibibi Pascal, Perezida w’Inama Njyanama y’Umurenge wa Munyiginya
Yagize ati: “Mu nshingano za njyanama dufite harimo kugira inama abaturage, twiyemeje kujya twegera abaturage kandi ubu imihigo yemezwa na Njyanama ariko hari imihigo y’umuryango tugira inama abaturage kugirango babashe kumva akamaro k’imihigo kandi bakayigira iyabo nibyo byatumye bayumva bakayishyira mu bikorwa ,imihigo yindi nayo dukurikirana ishyirwamubikorwa ryayo ku buryo bituma igenda neza” .


text:
Madame Jeannette Kagame yifashishije indirimbo ya Rugamba ahanura urubyiruko
Madame Jeannette Kagame yifashishije ubutumwa buri mu ndirimbo ya Rugamba Sipiriyani yitwa Ikivi, agira urubyiruko inama yo gutera ikirenge mu cya bakuru babo bababanjirije bakagirira akamaro igihugu.
Yabibasabye kuri uyu wa 7 Ukuboza 2017, ubwo yagezaga ijambo ku rubyiruko rwitabiriye ibiganiro byateguwe na Imbuto Foundation, aho bibanze ku iterambere ry’urubyiruko ubwarwo n’iry’igihugu muri rusange.
Yagize Ati “Urumve shami nashibutse, uzase nanjye urenzeho, unsumbye ndabigusabye. Usoze ibyanjye kandi uterure ibyawe, mwana wanjye jya utunganya utwaza. Umuco wakureze ntugatume udindira mu by’abandi, jya utoranya ibyiza ibifutamye ujugunye”.
Mu butumwa yahaga uru rubyiruko yanarusabye gukoresha neza igihe kuko iyo gitakaye kitagaruka, bikaba ngo bizabafasha kwiyubaka no kubaka igihugu.
Ati “Bavuga ngo igihe gitakaye ntikigaruka, igihe cyanyu rero ni iki. Nta muto muri mwe wo kuba atashobora kurwana urugamba rwo kubaka igihugu cyacu kuko mwahawe ibuye ry’ifatizo n’abababanjirije baduhaye iki gihugu”.
Nsengimana Protogène witabiriye ibyo biganiro, yavuze ko abyungukiyemo byinshi bizamufasha kugera ku ntego ze.
Ati “Ibi biganiro bidufasha gutekereza ku bandi batubanjirije, tukaba twabigiraho ngo tugere ku ntego tuba twihaye. Ni igihe cyiza rero kidufasha ku gutekereza kwihangira imirimo, duhereye ku guhimba icyo umuntu yakora aramutse abonye igishoro”.
Mugenzi we witwa Uwamariya Assoumpta, rwiyemezamirimo muto wenga divayi muri beterave, agira inama urubyiruko yo kwikorera kuruta gusaba akazi.
Ati “Urubyiruko rwinshi rwumva barushakira akazi, ariko aho kugira ngo baguhe ifi bakwigisha kuyirobera. Hari amafaranga agenewe urubyiruko, bakore imishinga bayasabe kandi ntibagire umurimo basuzugura kuko uwo ari wo wose ukoranywe umurava uteza imbere nyirawo”.
Akomeza avuga ko we na bagenzi be bagiye gukora ubukangurambaga muri urwo rubyiruko hagamijwe ko ruhindura imyumvire, ntirugahore rutekereza ko akazi ari ako mu biro gusa.


text:
KANDA HANO UREBE VIDEO
1.Nukunda umuntu ntuzakunde uzagukemurira ibibazo ahubwo uzakunde utazemera ko uheranwa nabyo wenyine. Inshuti nyayo ntigukemurira ibibabazo ahubwo yo ubwayo n’iyo ufite ibibazo uyibonamo igisubizo.
2.Gukundwa ni icyifuzo ariko gukunda ni amahitamo y’umutima, ntuzigere na rimwe uhatira umuntu kugukunda kuko anagukunze kuko wamuhendahenze ntirwaba ari urukundo byaba ari impuhwe
3.Ntukemerere uwo ukunda ikitakurimo kugirango yishime ahubwo ujye utinyuka kumubwira ikikurimo wenda ababare ariko utamwiyeretse uko utari
4.Uzaharanire kwangirwa uwo uriwe aho kwemera gukundirwa uwo utari we. Ba uwo uriwe, garagara uko uri kandi ube wowe ubwawe uzabikundirwa n’uzanyurwa n’uwo uriwe.
5 Ntugakunde umuntu kuko abandi bamushima cyangwa bamukuratira, uzamukundire ko wowe ubwawe wumva akunyuze kandi wumva umukunda utabyihatamo.
6.Nujya ubona ikosa cyangwa inenge mu myitwarire y’uwo ukunda ntukabimuhishe ngo akunde yishime, jya umuhana mwiherereye ariko nimugera mu ruhame umurengere werekane gusa uruhande rwe rwiza.
7.Ntuzigere wumva amabwire ngo agutanye n’uwo ukunda ariko kandi nunayumva ntugaterere agate mu ryinyo ahubwo bijye biba intandaro yo kwisuzumira ukamenya ukuri kw’ibintu.
8.Ntuzigere na rimwe wishyiramo ko ugomba gukunda umuntu wiringiye ko uzamuhindura, niba uko ameze ubu wumva bitakunyuze wikumva ko ugomba kumukunda akazabona guhinduka nyuma.
9.Ntuzigere uhubukira gukundana n’umuntu kandi ntuzigere ukundana kuko n’abandi bakundana, uzakundane kuko wumva ubishaka kandi bikurimo ntuzabikore wigana abandi.
10.Icyemezo cyo gutangira gukundana uzabanze ugitekerezeho bihagije kuko igihe cyose utandukanye n’uwo mwakundanaga uba uhombye byinshi birimo igihe ndetse n’ibikomere ku mpande zombie. Ntuzarote na rimwe ukundana n’umuntu wumva ko ari ukwikinira, wumva ko ari ukuba wishimisha gusha, uzitonde ubikore ufite intego na gahunda ihamye.
Dufotora amafoto y’ubukwe, mu masabukuru, iminsi mikuru y’abarangije amashuri, abagiye mubutembere, n’abandi bose bifuza amafoto y’urwibutso, turi abahanga mugufotora no gufata amashusho : Duhamagare kuri 0783035616 KANDA HANO Dukurikire kuri facebook yacu.
NIYOMUKIZA Hassan


text:
Kubona akazi ku bafite ubumuga bwo kutabona biracyagorana
Abafite ubumuga bwo kutabona bibumbiye mu muryango bise Ubumwe Nyarwanda bw’Abatabona (RUB), bemeza ko kutabona bidasobanuye ko ntacyo umuntu ashoboye gukora.
Dr Mukarwego Betty, ufite ubumuga bwo kutabona ariko akaba umwarimu muri kaminuza y’u Rwanda, unahagarariye abagore muri komite nyobozi ya RUB, avuga ko kugeza ubu hakiri abatanga akazi batarahindura imyumvire ku batabona.
Agira ati “Haracyari aho ujya mu kizamini cy’akazi wujuje ibyangombwa nk’abandi, bakubona uko uteye kubera ubumuga ufite, bakakubaza ngo ‘nawe uje gukora ikizamini, ubu se uragikora ute?’ Iyo rero umuntu akubajije atyo, uhita wumva ko akazi utakikabonye. Imyumvire nk’iyo ikwiye guhinduka”.
Yongeraho ko kureba umuntu utabona, ugendera ku nkoni y’umweru bitavuze ko ntacyo ashoboye, cyane ko hari ababashije kwiga bakaminuza.
Ugiriwabo Julienne, wagize ubumuga bwo kutabona ari mukuru akivuza bikananirana, avuga ko yabaye nk’uwihebye ariko ko yaje kugira imbaraga aho asangiye abandi muri RUB, ubu akaba yikorera.
Ati “Ubu maze imyaka ine nibana, sindabura amafaranga yo kwishyura inzu, icyo nkeneye cyose ndacyiha kuko nikorera kandi mfite n’ababona nkoresha nkabahemba. Ndi muri Njyanama y’umurenge wa Kimironko kandi nkora nk’abandi, byose nkabikesha RUB yangaruriye ikizere”.
Akomeza avuga ko ubu abasha kwijyana muri Kenya cyangwa Uganda muri gahunda z’akazi ke, akagenda akagatunganya akagaruka nta kibazo agize.
Umuyobozi wa RUB, Dr Patrick Suubi, avuga ko igikenewe ari uko abatabona bafite akazi bakoroherezwa kugakora bagatanga umusaruro bityo n’abagasaba bakagirirwa icyizere.
Ati “Hari benshi bakora akazi ariko ntibagakore uko bikwiye kubera kugorwa n’ingendo zo kukageraho, kutabona ibikoresho biborohereza n’ibindi.
Bakagombye rero koroherezwa bahabwa ubwunganizi n’ubushobozi bityo akazi kabo bakagakora neza nk’abandi badafite ubumuga”.
RUB ivuga ko kugeza ubu nta bushakashatsi burakorwa ngo hamenyekane imibare y’abatabona bafite akazi n’abatagafite, gusa ngo kuva yajyaho hari benshi babashije kwiga bafite akazi ndetse n’abasabirizaga baragabanuka.


text:
Batangiye ari batanu, ubu hasigaye babiri
Batangiye barwararwaza, icyizere cyo kumenyekana cyari hafi ya ntacyo
Urugendo rwa Urban Boyz rwatangijwe na Nizzo
Urban Boyz yari imaze guhabwa ibihembo icumi n’amafaranga atabarika
Safi Madiba yavuyemo ariko itsinda rizagumaho
Nizzo na Humble Jizzo basabye imbabazi
Urban Boyz yari imaze imyaka icumi igizwe n’abahanzi batatu buzuzanyaga mu kuririmba no guharanira inyungu z’itsinda; Safi Madiba amaze iminsi asezeye asiga Nizzo na Humble Jizzo.
Isezera rya Safi ryavuzweho byinshi ndetse bamwe bari batangiye kubona ko itsinda rya Urban Boyz ryasenyutse burundu ariko Nizzo na Humble Jizzo baracyahagaze bemye biyemeje gukomeza kuririmba.
Kuri uyu wa Gatanu tariki ya 10 Ugushyingo 2017, Humble Jizzo na Nizzo basigaye muri Urban Boyz bagiranye ikiganiro n’abanyamakuru basobanura birambuye iby’ibibazo byavuzwe muri iri tsinda ndetse bahamya ko kugenda kwa Safi bitatuma itsinda risenyuka.
Manzi James[Humble Jizzo] umwe mu basigaye muri Urban Boyz yavuze ko itsinda ry’umuziki bashinze ryabyaye ikigo cy’ubucuruzi cya Urban Boyz Group Ltd bari bahuriyemo uko ari batatu ndetse bafitemo imigabane ingana.
Yagize ati “Urban Boyz Group Ltd, yari igizwe nanjye nk’umuyobozi hamwe na Nizzo na Safi, twari dufite imigabane ingana, kugeza ubu nubwo inzira zabyaye amahari twari tukiri abantu bashyira hamwe kandi bakora igikorwa kikabyara umusaruro.”
Yongeyeho ati “Kugeza uyu munsi Urban Boyz ntitukiri batatu ariko turacyari ikompanyi ikurikiza amategeko. Ibyavuzwe ni uko hatabayemo kuzuzanya bityo umwe aravuga aragenda aradusiga. Ibyo byatumye dusubira inyuma tubiganiraho dusanga tugomba gukomeza gukora, ntabwo twasenyuka kuko umwe muri twebwe yavuyemo.”
Kuba Safi yarafashe umwanzuro agasezera ngo ntibivuze ko ikompanyi yose igomba gusenyuka burundu kuko yari umwe mu bakozi bityo ko ari ibisanzwe ko umukozi ava mu kazi agahitamo ahandi ajya gukorera.
Yagize ati “Kugeza ubu Safi namufata nk’umukozi wacu wakoraga neza ariko wafashe umwanzuro wo gusezera. Icy’ibanze nifuzaga kitabaye ni uko yasezeye tuticaranye namwe[abanyamakuru] ngo tubashimire hanyuma abone gusezera.”
Ese Safi azasimbuzwa?
Humble Jizzo yavuze ko itsinda rya Urban Boyz rigiye gukomeza gukora ibikorwa by’umuziki ndetse ngo we na Nizzo ntibarafata icyemezo niba Safi agomba gusimbuzwa undi muhanzi cyangwa bazakomeza kuririmba ari babiri gusa.
Yagize ati “Hari ibintu bibiri, nitubona ko ari ngombwa gusimbuza Safi tuzabikora, nitubona nanone atari ngombwa kumusumbuza tuzabikora gutyo, ibyo ni ibiganirwaho hagati yacu nk’abagize itsinda […] Gahunda zacu zirakomeza, ntabwo zahagarara mu gihe tucyiga uko ibintu byagenda. N’ubu tuvugana dufite ibitaramo, hari ikiri i Muhanga, hari n’ikindi tuzakorera i Bugesera.”
Yanasabye imbabazi mu izina rya Urban Boyz aho yavuze ko kugenda kwa Safi n’ibyakuriyeho bivugwa ko itsinda ryasenyutse ngo abifata nko gukinisha abafana n’abantu bose babashyigikiye mu myaka icumi bari bamaze.
Yagize ati “Ndashima abantu bose bakomeje kutuba hafi mu gihe cy’ibi bibazo twari turimo ndetse hari n’abagerageje guhuza abantu ariko biranga. Ariko kandi ndanenga itsinda ryanjye, mbere nabashimiye ko bakoze ibyo ashoboye ngo itsinda rizamuke.”
Kuba twarafashe icyo gikorwa twakoreye imyaka icumi yose tukagikubita hasi ntabwo ari ibintu bishimishije.
‘Impamvu Safi yavuze asezera ni urwitwazo’
2Pac ufatwa nk’umubyeyi wa Urban Boyz kuva bagikorera mu Mujyi wa Huye kugeza ubu, yavuze ko ibyabaye muri iri tsinda byamubabaje ndetse ngo ‘ibyo Safi yatangaje asezera ni ibinyoma’ ahubwo icyatumye agenda gifitanye isano ya hafi n’ibibazo yagiranaga na Nizzo.
Yagize ati “Ibintu byabaye byarambabaje, ugenda afite impamvu yagiye […] Safi na Nizzo bahoraga bameze nk’udusake, bahoraga bashondana. Nageze igihe ndabimenyera mu itsinda, rimwe barafatanaga tukabatandukanya ibikorwa bigakomeza. Ntabwo nari nzi ko bishobora kuba intandaro umwe akagenda, kuba Safi yaragiye ntabwo bivuze ko ubuzima buhagaze.”
Urban Boyz bakiri kumwe ni bo bahanzi bonyine mu rugendo rwo kwambutsa muzika nyarwanda imbibi bagerageje guhuza imbaraga n’abahanzi benshi bakomeye muri Afurika. Nubwo bagiye bahura n’ibicantege byinshi mu kuzamura muzika yabo ngo bayitereke ku isonga ry’umusozi witwa ‘Biruhanya’ mu rugamba rw’iterambere.
Umwe muri bo yarasezeye ajya gutangira urugendo rushya ariko abasigaye bavuga ko bafite icyizere ko imbere habo ari heza.


text:
Umwe mu bafite ubumuga mu karere ka Nyanza, we na bagenzi be, bavuga ko bemererwa inkunga zo kubateza imbere, ariko ntizibagereho. NKURUNZIZA Emmanuel, ufite ubumuga bw’ ingingo agira ati “Guhera muri 2008 kugeza hafi 2009 batubaza amazi, batwemereraga inka, bakaza bakatubwira bati tuzabubakira tuzabafasha, ariko twarategereje na n’ ubu nta kintu turabona.” -Nyanza
KARINDA Emmanuel, urwara igicuri agira ati“Abafite ubumuga mu karere ka Nyanza twagize amahirwe umushinga wa JAICA, Uraturihirira amashuri turiga. Batwemerera imfashanyo z’ ibyuma nkatwe twize ububaji, kugira ngo tubashe kubona imashini, zo gusatura imbaho twiteze imbere. Twagiye gukoresha umushinga kuri bank, ariko n’ amafaranga twahatanze yagiye atyo. Twageze kuri bank batubwira ko nta mafaranga leta yigeze ihashira. Hashize nk’ amezi 8 hafi umwaka.”
Gusa hari n’ abahamya ko bafashwa, ndetse bikagiraho impinduka nziza. MUKANHSRANGABO Judith agira ati " Mfite ubumuga bw’ akaguru nkagira n’ ubw’ urutirigongo. Babasha kumfasha ngiye kwivuza, bakampa nka ticke injyana I Kigali."
Hari abafite ubumuga muri aka karere, bakeka ko inkunga bemererwa zitabageraho kubera kuziha abatazigenewe, ngo abakazihawe bagakomeza kudindira mu iterambere.
Umuyobozi w’ inama y’ igihugu y’ abafite ubumuga mu karere ka Nyanza, TUMUSIIME Shaloni, avuga ko gufasha abafite ubumuga bikorwa mu mucyo, yaba abibumbiye mu makoperative, cg umuntu ku giti cye. Asobanura ko abemererwa inkunga zibageraho uko ubushobozi bubonetse, icyakora ngo hari abadafashwa kubera kutuzuza ibisabwa.
“Usanga abafite ubumuga bakibumbira mu matsinda, bakiyita nka koperative bakumva ko bakagombye guterwa inkunga nka koperative. Icyo tubashishikariza rero, ni ukugira ngo bibumbire mu makoperative, bityo rero iyo nkunga izabagereho kuko buri mwaka tuba tugomba gufasha amakoperative abiri.”
Urwego ruhagarariye abafite ubumuga mu karere ka Nyanza, rushishikariza abifuza kudafashirizwa mu makoperative, kugana ibigo by’ imari. Ngo ufite umushinga ubyara inyungu, ahabwa amafranga ibihumbi 500, azishyuraho 250, asigaye akayaterwamo inkunga. Uru rwego rusobanura ko hari n’ abafite ubumuga bafashwa binyuze muri gahunda ya Gira Inka na VUP.
Muri uyu mwaka ngo abasaga 30 bahawe inka, abandi babiri bahabwa amazu mu mudugudu w’ ikitegererezo wa Cyabakamyi, ngo wubatswemo amazu 10.


text:
Nyuma yo gushimira Meddy ku mbuga nkoranyambaga Senderi Hit yaje kuganira na Inyarwanda.com atangaza ko ibyo Meddy yatangaje byamushimishije kandi ko nkumuhanzi azi w’umunyakuri asanga ibyo yatangaje birimo ubushishozi icyakora ngo ntacyamutunguye nanone kuko usibye kuba bose ari abahanzi bose ni ninshuti magara kuva cyera.
Senderi yashimiye bikomeye Meddy
Senderi yagize ati” Meddy ni inshuti yanjye ndibuka ari umwe mu bo natumiye mu birori byo kwizihiza isabukuru y’imyaka 30, kuva icyo gihe nakomeje gukora muzika kandi murabizi ko niriya kompanyi ya Airtel yamamaza arinjye wayibanje rero kuba yavuga ko anyemera ntiyaba abeshye kuko yubaha ibikorwa nakoze.”
Senderi yabwiye Inyarwanda ko Meddy ari mu nshuti ze za cyera (iki gihe Senderi yizihizaga isabukuru y'imyaka 30)
Senderi yahise aboneraho gutangaza ko Meddy ariwe wa mbere ufite abafana benshi, gusa nawe ngo si insina ngufi cyane ko nyuma ya Meddy ariwe ukurikira. Senderi yagize ati” Nibyo Meddy ni uwa mbere ariko ninjye ukurikira nubwo batemera ariko benshi murabizi ndi mubafite abafana benshi mu Rwanda.”
Senderi usibye gushimira Meddy yahise atangaza ko azamushyigikira mu gitaramo uyu muhanzi azakorera mu karere ka Rubavu mu rugendo arimo rwo gukora ibitaramo bizenguruka igihugu afatanyije na sosiyete ya Airtel, bityo sender nawe wigeze gukorana na Airtel akaba ahamya ko azajya gushyigikira mugenzi we.
TEKANA NGO NIYO NDIRIMBO SENDERI YATUYE MEDDY


text:
SACOLA:yaje ari igisubizo
Sacola:Sabyinyo community
Sacola ishyirahamwe ry'abaturiye pariki y'ibirunga bayobowe na Nsengiyumva Pierre Celestin
Imbaraga zihurijwe hamwe zubaka igihugu,ni muri urwo rwego bamwe mu baturage bo mu murenge wa Kinigi ho mu karere ka Musanze mu Ntara y'Amajyaruguru bahurije imbaraga zabo mu muryango wa Sacola.
Iyi ni inzu ndangamurage ya SACOLA ikaba ibarizwa mu Kinigi
Ibikorwa bya Sacola bikwira mu mirenge yose ikikije Pariki y'ibirunga mu rwego rwo kubibungabunga hamwe n'ubukungu burimo bugizwe n'Ingagi hamwe n'izindi nyamaswa. Uko Sacola ikomeza kwesa umuhigo wayo yegereza abagenerwa bikorwa bayo amajyambere ibakura mu bwigunge ni nako igice cya Kinigi kirushaho kuzamo amajyambere.Ubwo twasuraga igice kizwiho kubamo ibyiza nyaburanga twagerageje gushaka bamwe mu bayobozi ba Sacola kungeraho n'abagenerwabikorwa bayo.Twatangiriye kuri Hakizimana Emmanuel:Uyu ni umukozi w'ishyirahamwe Sacola akaba ashinzwe ubumyamabanga n'ubucungamutungo(socretey Comptable)yatangiye adutangariza ko Sacola ari ishyirahamwe rihagarariwe na Perezida wayo Nsengiyumva Pierre Celestin rikaba ryaratangiye mu kwezi k'Ugushyingo 2004. Nzaberaho numwe mu batishoboye bafashijwe na SACOLA iyi akaba ari inka yahawe
Sacola ishingwa yari ifite intego ebyeri(2).Intego ya mbere kwari ukubungabunga ibidukikije no kurengera ibirunga babuza ababivogera babuza ingagi umutekano.Intego ya kabili kwari uguteza imbere abari bakuwe muri ibyo bikorwa byo kwangiza ibirunga nibirimo byose.Sacola muri uko guteza imbere abaturiye ibirunga batanze amatungo maremare (inka)amatungo magufi(ihene,ingurube,inkoko) Sacola yatanze inka 400 yubaka amazu 28 mu midugudu ibili itandukanye ,kandi yanatanze amabati 3000 naho mu rwego rw'uburezi yanatanze Computer. Sacola yubatse ibyumba by'amashuri.
Twakomeje gusura ibikorwa Sacola ifashamo abagenerwabikorwa bayo:Nzabarinda Isack ni umwe mu baturage batuye mu mudugudu wa Gaheto mu kagali ka Kampanga ho mu murenge wa Kinigi,akarere ka Musanze,intara y'amajyaruguru. Mu kiganiro na Nzabarinda yadutangarije ko imirimo ye ya buri munsi ari ubuhinzi bw'ibirayi. Nzabarinda yadutangarije ko mbere yo guhinga abanza gutubura imbuto azituburira mu nzu.Nzabarinda yanadutangarije ko ari na Perezida wa Federation ya koperative y'abahinzi b'ibirayi yitwa Cecopocorwa.
Nyiramajyambere ni umwe mubasigajwe inyuma n'amateka akaba yarakuwe mu bwigunge na SACOLA ikamutuzanya hamwe n'abandi
Nzabarinda we ngo ashimira Sacola yabafashije mu bikorwa byo kubabonera imbuto z'ibirayi zo gutera bityo akaba asanga ari intagereranywa mu kwita ku bikorwa by'iterambere mu gace ka Kinigi ndetse na Nyange. Twakomeje gusura ibikorwa bya Sacola mu iterambere ry'umuturage .Twageze mu mudugudu wa Rebero,akagali ka Nyabigoma,umurenge wa Kinigi ,ahari ibikorwa bidasanzwe Sacola yateyemo inkunga abatishoboye. Twaganiriye n'uwitwa Nzaberaho Laurence ushimira Sacola uburyo yabahaye inzu yo kubamo ,ikanabaha n'ubundi bufasha kugera no ku nka yo korora. Nzaberaho ati:Sacola yaziduhaye ari ubufasha kuko twatujwe duturutse ahantu hatandukanye ,yadutangarijeko hari abavuye ahitwa Kabwende.
Uyu ni umwana wa Nyiramajyambere
Nzaberaho ati:Sacola ijya kudushyira mu mazu yabanje kuduha ibihumbi ijana by'amafaranga y'u Rwanda ,hamwe na za matela zo kuraraho. Nzaberaho we ati:Nageze hano mu mazu twahawe na Sacola ntabasha kubona amazi none batwubakiye ibigega ,bityo ubuzima bwatangiye kugenda neza ubu twarasubujwe sacola yadukuye mu buzima bubi bwari butwugarije. Ibikorwa bya Sacola byabaye indashyikirwa kugeza naho bakura bamwe mu asigajwe inyuma n'amateka mu mashyamba bakababuza gukomeza kuyonona .Ubu Sacola yatuje abasigajwe inyuma n'amateka kugeza babaturanije n'abandi banyarwanda. Twaganiriye na Nyiramajyambera Esperance.
Uyu ni umushinga wo korora inkoko SACOLA yafashije abapfakazi barokotse jenoside yakorewe abatutsi mu mwaka 1994
Uyu Nyiramajyambere Esperance ni uwasigajwe inyuma n'amateka wo mu ntara y'Amajyaruguru ,akarere ka Musanze,umurenge wa Kinigi ,akagali ka Nyabigoma,umudugudu wa Rebero. Nyiramajyambere aravuga imyato Sacola kuko yamukuye ibuzima ikamushyira ibuntu. Nyiramajyambere ati:Sacola ni umushinga utabara imbabare idufitiye akamaro,kuko iyo abakerarugendo baje gusura ibyiza by'u Rwanda mu byo basize Sacola nayo irareba ikadufashamo.
Uyu ni umwalimu ushima SACOLA ko yabubakiye ibyumba by'amashuri
Nyiramajyambere ati:Twageze mu majyambere kubera Sacola kuko ubu turi mu mazu meza bitarigeze bibaho,kandi nayo siyo yabizanye kuko bahawe amategeko na Perezida wacu Paul Kagame niwe wuguruye amarembo bityo Sacola ibona inzira iza kudufasha.
Nyiramajyambere afite imyaka (65)yadutangarije ko itegeko rya Perezida Paul Kagame ariryo ryahaye inzira Sacola ikabaha inka bitarigeze bibaho ko umutwa yorora itungo iryo ariryo ryose ,ahubwo barabanenega.
Nyiramajyambere mu byiza yahawe na Sacola ngo ntiyabona uko abishima kuko mu buzima bwe yakorewe ibitangaza. Itahwa ry'amazu ya Sacola yubakiye abatishoboye ryabayemo ibirori bihambaye.Nyiramajyambere we ati: batwereka inzu zo guturamo bambwiye ko iyanjye ari ni nomero ya 5 hari n’ikigega cy’amazi cyanjye ibyo sinigeze mbibona nibyo navuze ko twabaga mu mashyamba nabatubyayearibo ba mama na ba nyugokuru abariyo dukuriramo,ariko twakuze twambaye n’ubusa tutambaye n’umwambaro none ubu ndajyendera mu nkweto rwose ngacyenyera nkaberwa nkagera aho abandi bicaye simpatinye nagera no mu biro nkakomanga ntimunyugururire mfite ikibazo, ubwo mu biro bakanyugururira rwose bakampa intebe nk’icara , bamara kumpa intebe ngatangira kuvuga ikizanye nabo rero bakankemurira ikibazo ako kanya ntibatindiganye cyangwa nibavuge ngo niwaw'undi ni mu mureke ku musubiza.
Nyiramajyambere we ngo asanga Leta y'ubumwe yarabakuye mu rwego rwo hasi izindi ngoma zarizarabaciriyeho umukato,none ubu bakaba bageze mu rwego rwo hejuru. Nyiramajyambere we avuga ko hari abandi basigajwe inyuma n'amateka bubakiwe n'indi miryango nterankunga itegamiye kuri Leta. Nyiramajyambere ashimira Sacola ubugiraneza yagiriye abantu batandukanye batishoboye.Nyiramajyambere agaragaza ko ibikorwa bimwe na bimwe birangwa mu Kinigi byakozwe na Sacola aribyo nk'imihanda nibo bayikoresheje.Ingagi mu birunga zifite umutekano ,kandi nibo bawurinda ,bityo bigatuma n'izindi nyamaswa zigira umutekano usesuye.Undi twaganiriye ni Mukeshimana Phiromena uvuka muri Nyabigoma.
Mukeshimana we ati: Sacola yamfashije kunkura mu bwigunge navaga iyo ntuye nkarara hanze mu mazi nkabura n’icyo kurya none ubu mba ahantu heza nahawe kandi ubu ntawanyita umutwa . Mukeshimana nawe arashimira Sacola kuko we na nyina Nyiramajyambere babavanye mu mashyamba bakaba baratujwe hamwe n'abandi batagendeye ku bwoko. Sacola yanafashije abarokotse jenoside yakorewe abatusti batishoboye kuva mu bwigunge.Uwo mushinga Sacola yafashije abarokotse jenoside yakorewe abatutsi mu Rwanda ni uwo korora inkoko ,ukaba uyoborwa na Mukamusoni Phoibe.
Sacola imaze imyaka ibili n'igice ifasha uyu mushinga uyoborwa na Mukamusoni. Uyu mushinga wokorora inkoko Sacola yawushyizemo umuganga w'amatungo ,ariwe Dushimimana Jeanne d'Arc akaba yarakomeje adutangariza ko we inshingano ze ari ukuvura akanamenya ubuzima bw'inkoko umunsi k'umunsi.
Uyu mushinga watangijwe n'inkoko magana abili(200)Dushimimana yadutangarije ko bafite inkoko zitera amagi buri munsi.Dushimimana we ati:Hano tuvura iya rwaye niyodushakira umuti ariko hari igihe tuzivura muri rusange nko kuziha umuti w’inzoka tugomba kuziha rimwe mu mezi 3 nibyo bikorwa muri rusange zose zikavurwa.Ubu n’icyiciro cya 3 gihari ngo iyo zishaje turongera tukagura izindi kuko izi zihari ubu ngubu baziguze ari imishwi izo bari bafite zari zimaze gusaza, Sacola ikomeza kugenda ibafasha muri uwo mushinga.Mukamusoni we ngo asanga uyu munsi bageze ku rwego rushimishije nk'abantu b'abapfakazi ba jenoside,aho yagize ati: Sacola yaduhaye uyu mshinga w’inkoko kandi yaduhaye n’amatungo magufi ntabwo ari inkoko gusa none ubu rero natwe tumaze kugera ahantu hashimishije.
abana bacu ntabwo bagisonza natwe ntitubura igitenge ntitubura icyo kurya ubu tumeze neza. Mukamusoni we yakomeje ashimira Sacola cyane kuko yabakuye mu bwigunge nk'abapfakazi ba jenoside yakorewe abatutsi mu 1994,ikanabahuriza hamwe ari cumi na balindwi(17)ibikorwa bya Sacola byakomereje mu mashuri aho twahuye na Nzibonera Jean Damascene
utuye mu kagari ka Nyonirima, umurenge wa Kinigi akaba ari umurezi (umwalimu)ku kigo cy’amashuri abanza cya Kabwende.Nzibonera yadutangarije ko yatangiye kwigisha mu mwaka 2000 ,yakomeje atangaza ko uyu munsi abona uburezi buhagaze neza cyane. Nzibonera we ati:gahunda y’uburezi kuri bose kandi abana bafite amahirwe yo kwigira hafi kuko ibigo birabegereye.Ayo mashuri mashya mu bona yubatswe n’umuterankunga dushima witwa Sacola. Nzibonera we ati:Sacola ni umushinga wegamiye hano ku birunga ushinzwe kubungabunga ishyamba ry’ibirunga n’ingagi ukaba utera inkunga abaturage baturiye Parike y’ibirunga.
Kuva tubonye ibindi byumba turabishima kuko twari dufite ubucucike bw'abana mu mashuri ubu tugiye gufata neza aya mashuri kuva k'ubuyobozi bw’ishuri ndetse kugeza kubabyeyi.Nzibonera we ngo arashimira
abayobozi ba Sacola ngo Imana yo mu ijuru ibahe umugisha, icya kabiri ni uko bakomeza ubufasha batangiye bakatwongera ibyumba ndetse bakazaduha n’ibikoresho byo mu biro. Abandi bantu batandukanye baganiriye n'ikinyamakuru ingenzi bose bashimira ubuyobozi bwa Sacola kuko yabakuye mu bwigunge izana iterambere ,kandi ikanafasha imwe mu miryango yari ikennye.Akarusho ka Sacola ni uko yabwirije abahigaga mu ishyamba ry'ibirunga ko ari ukwangiza bakabireka ubu bakaba aribo basigaye ari abarinzi b'imena baryo.Sacola igisubizo cyo kubungabunga ibidukikije hamwe n'ingagi mu birunga.
ingenzinyayo.com


text:
Iyi baruwa Einstein yayanditse mu 1954, ayandikiye Erik Gutkind, wari umuhanga ugaruka ku birebana n’Imana.
Yasaga n’ushaka kugaragaza ko atemera ibirebana n’Iyobokamana n’Imana muri rusange, ariko abikora mu buryo bwuje ikinyabupfura.
Hari aho yagize ati “Ijambo Imana kuri njye nta kindi risobanura kitari imvugo. Ni ikintu cyavutse ku bw’intege nke za muntu.”
CNN ivuga ko iyi baruwa yanditswe mu Kidage ikaza guhindurwa mu Cyongereza n’Inzu y’ubwanditsi ya Christie, yari igamije gusubiza igitabo "Choose Life: the Biblical Call to Revolt”, cyanditswe na Gutkind mu 1952.
Einstein, Umuyahudi wavukiye mu Budage, yatakaje ukwemera kwe akiri muto ndetse kenshi yakunze kuvuga ko yemera ko hari izindi mbaraga ariko ntavuge Imana.
Nubwo muri iyi baruwa ye yagarutse ku rukundo akunda Abayahudi, idini ryabo yarigereranyije n’andi yanengaga kuba yemera ibintu bidafatika.
Ibaruwa ya Einstein izabanza kumurikwa muri Pace Gallery i San Francisco mu mpera za Ugushyingo, tariki ya 4 Ukuboza ijyanwe muri cyamunara izabera mu Mujyi wa New York.
Byitezwe ko izagurwa hagati ya miliyoni 1-1.5 y’amadolari.
Si yo baruwa yonyine yanditswe na Einstein igiye kugurishwa na Christie kuko mu 2002 nabwo yagurishije iyo yandikiye Perezida wa Leta Zunze Ubumwe za Amerika, Franklin Delano Roosevelt amuburira ku bijyanye n’intwaro za kirimbuzi.
Iyi baruwa Einstein yanditse mu 1939 yo yagurishijwe miliyoni ebyiri z’amadolari.


text:
Kwibuka24: Bishop Harerimana Jean Bosco yatanze ubutumwa bwifuriza Abanyarwanda ihumure riva ku Mana: Reba Video
Yanditswe na
9 April 2018 saa 12:59'
Bishop Harerimana Jean Bosco umushumba mukuru w’itorero rya Zeraphath Holy Church yatanze ubutumwa bw’ihumure ku banyarwanda muri ibi bihe byo kwibuka ku nshuro ya 24 Jenoside yakorewe abatutsi muri mata 1994.
Dore amwe mu magambo akubiye muri Video Bishop Harerimana Jean Bosco yashyize hanze ikubiyemo ubutumwa bw’ihumure ku banyarwanda muri ibi bihe byo kwibuka Jenoside yakorewe Abatutsi muri mata 1994 .
Uyu munsi twibuka kunshuro ya 24 twibuka abacu bazize Jenoside yakorewe Abatutsi Ndagirango mbifurize ihumure riva ku Mana , Umwami Yesu ahumurize imiryango yose yabuze ababo muri Genoside, umwami Yesu ahumurize imitima yacu".
Bishop Harerimana Jean Bosco umushumba mukuru w’amatorero ya Zeraphath Holy Church yatanze ubutumwa bw’ihumure muri iki gihe twibuka Genocide yakorewe Abatutsi muri 1994
Bishop Harerimana Jean Bosco yagize ati : " Banyarwanda banyarwandakazi mfashe uyu mwanya ngirango mbagenere iyi nkuru y’ihumure rituruka kumwami wacu Yesu kristo ko muri ibi bihe bikomeye twibuka Genocide yakorewe Abatutsi mu mwaka w’i1994 ,Imbaraga z’Imana zibe kurimwe kuko kwibuka n’umuco w’ubuMana nkuko yabwiye Abisiraheri ngo bazirinde kwibagirwa rero twifatikanije namwe tubabwira ngo Imana ibafashe gukomera ibakoze cyane ibambike imbaraga .
Ati :"Imana ikomeze ibihanganishe kubwo kubura abanyu kuko biragoye kubona abandi bafite ababyeyi wowe ntabufite kubwo amateka ,biragoye kubona abandi bafite kirengera wowe wigize wenyine ariko muri byose Yesu abashyigikire kandi abahe imbaraga zo gukomera ,turabashimiye kandi turabasengera kuko tubakunda .Amina.
Kanda Hano Urebe Video irimo ubutumwa Bishop Harerimana Jean Bosco yageneye abanyarwanda muri ibi bihe byo kwibuka kunshuro ya 24:


text:
Igihe nyina wa Simbegwire yapfaga, yarababaye. Ise we yakoze ibishoboka byose ngo amwiteho. Buhoro buhoro, barishimye nubwo nyina we atarahari. Buri mugitondo bicaraga bakavuga k’umunsi. Buri nimugoroba basangiriraga hamwe. Nyuma yokoza ibyombo, ise wa Simbegwire yamufashaga gukora imikoro y’ishuli.
Igihe nyina wa Simbegwire yapfaga, yarababaye. Ise we yakoze ibishoboka byose ngo amwiteho. Buhoro buhoro, barishimye nubwo nyina we atarahari. Buri mugitondo bicaraga bakavuga k'umunsi. Buri nimugoroba basangiriraga hamwe. Nyuma yokoza ibyombo, ise wa Simbegwire yamufashaga gukora imikoro y'ishuli.
Quand la mère de Simbegwire décéda, Simbegwire fut très triste. Son père essaya de son mieux de prendre soin de sa fille. Lentement, ils apprirent comment se sentir heureux de nouveau, sans la mère de Simbegwire. Chaque matin, ils s'assoyaient et discutaient de la journée à venir. Chaque soir, ils cuisinaient le souper ensemble. Après avoir lavé la vaisselle, le père de Simbegwire l'aidait avec ses devoirs.
Umunsi umwe, ise wa Simbegwire yaje murugo (yatashye) akererewe. Yarahamagaye, “Umwana wange arihe?” Simbegwire yirukatse asanga se. Arahagara akibona ko ise afashe akaboko k’umugore. “ndashaka ko uhura numuntu w’igitangaza mwana wange. Yitwa Anita,” Yavuze amwenyura.
Umunsi umwe, ise wa Simbegwire yaje murugo (yatashye) akererewe. Yarahamagaye, "Umwana wange arihe?" Simbegwire yirukatse asanga se. Arahagara akibona ko ise afashe akaboko k'umugore. "ndashaka ko uhura numuntu w'igitangaza mwana wange. Yitwa Anita," Yavuze amwenyura.
Un jour, le père de Simbegwire retourna chez eux plus tard que d'habitude. « Où es-tu mon enfant ? » il demanda. Simbegwire se précipita vers son père. Elle s'arrêta en chemin quand elle vit qu'il tenait la main d'une femme. « Je veux te présenter quelqu'un de spécial, mon enfant. Voici Anita, » il dit en souriant.
Anita aravuga, “Bite Simbegwire, papa wawe yabwiye byinshi kuri wowe,” Ariko ntiyamwenyuye cyangwa se ngo amufate akaboko. Ise wa Simbegwire yari yishimye. Yavuze kubijyanye na bo bose batatu babana hamwe, n’uko ubuzima bwabo bwaba bwiza. Aravuga, “Mwana wange, nizeyeko wemera Anita nka nyoko (mama) wawe,”
Anita aravuga, "Bite Simbegwire, papa wawe yabwiye byinshi kuri wowe," Ariko ntiyamwenyuye cyangwa se ngo amufate akaboko. Ise wa Simbegwire yari yishimye. Yavuze kubijyanye na bo bose batatu babana hamwe, n'uko ubuzima bwabo bwaba bwiza. Aravuga, "Mwana wange, nizeyeko wemera Anita nka nyoko (mama) wawe,"
« Bonjour Simbegwire, ton père m'a beaucoup parlé de toi, » dit Anita. Mais elle ne sourit pas et ne serra pas la main de la fille. Le père de Simbegwire était content et excité. Il dit que les trois vivraient ensemble et qu'ils auraient une bonne vie. « Mon enfant, j'espère que tu accepteras Anita comme ta mère, » il dit.
Ubuzima bwa Simbegwire bwarahindutse. Ntiyongeye kubona akanya ko kwicarana na se mugitondo. Anita yamuga imirimo yo m’urugo myinshi yogukora bikamunaniza ntakore imikoro y’ishuli. Yahihitaga ajya kuryama nyuma n’ifunguro rya n’ijoro. Ikintu kituze cyari ikirangiti cy’amabara nyina yamuhaye. Ise wa Simbegwire yasaga nutabona ko umukobwa we atari yishimye.
Ubuzima bwa Simbegwire bwarahindutse. Ntiyongeye kubona akanya ko kwicarana na se mugitondo. Anita yamuga imirimo yo m'urugo myinshi yogukora bikamunaniza ntakore imikoro y'ishuli. Yahihitaga ajya kuryama nyuma n'ifunguro rya n'ijoro. Ikintu kituze cyari ikirangiti cy'amabara nyina yamuhaye. Ise wa Simbegwire yasaga nutabona ko umukobwa we atari yishimye.
La vie de Simbegwire changea. Elle n'avait plus le temps de s'asseoir avec son père le matin. Anita lui donnait tellement de tâches ménagères qu'elle était trop fatiguée pour faire ses devoirs le soir. Elle allait directement se coucher après le souper. Son seul confort était la couverture colorée que sa mère lui avait faite. Le père de Simbegwire ne semblait pas remarquer que sa fille était malheureuse.
Nyuma y’amezi make, ise wa Simbegwire yababwiye ko atazaba ari m’urugo mu igihe runaka. Yaravuze, “ngomba gukora urugendo kubw’akazi” “ariko nziko muzitanaho.” Isura ya Simbegwire yahise ingwa ariko se ntiyabibonye. Anita ntacyo yavuze. Nawe ntiyari yishimye.
Nyuma y'amezi make, ise wa Simbegwire yababwiye ko atazaba ari m'urugo mu igihe runaka. Yaravuze, "ngomba gukora urugendo kubw'akazi" "ariko nziko muzitanaho." Isura ya Simbegwire yahise ingwa ariko se ntiyabibonye. Anita ntacyo yavuze. Nawe ntiyari yishimye.
Après quelques mois, le père de Simbegwire annonça qu'il serait parti pour un certain temps. « Je dois voyager pour mon travail, » dit-il. « Mais je sais que vous allez vous occuper l'une de l'autre. » Le visage de Simbegwire s'allongea, mais son père ne remarqua pas. Anita ne dit rien. Elle n'était pas contente non plus.
Ibintu byarushijeho kumera nabi kuri Simbegwire. Iyo atarangizaga imirimo yo m’urugo, cyangwa ngo yinube, umugore yaryaga ibiryo hafi byose, agasigariza Simbegwire duke. Buri joro Simbegwire yarariraga kugeza asinziriye ahobeye ikirangiti cya nyina.
Ibintu byarushijeho kumera nabi kuri Simbegwire. Iyo atarangizaga imirimo yo m'urugo, cyangwa ngo yinube, umugore yaryaga ibiryo hafi byose, agasigariza Simbegwire duke. Buri joro Simbegwire yarariraga kugeza asinziriye ahobeye ikirangiti cya nyina.
Les choses empirèrent pour Simbegwire. Si elle ne terminait pas ses tâches, ou si elle se plaignait, Anita la frappait. Et pendant le souper, la femme mangeait la plupart de la nourriture, laissant Simbegwire avec peu de restes. Chaque nuit Simbegwire s'endormait en pleurant, embrassant la couverture de sa mère.
Igitondo kimwe, Simbegwire yatinze guva mu buriri. “Wowe mukobwa w’umunebwe!” Atina yaravuze. Yakuruye Simbegwire mu uburiri. Ikirangiti cy’agaciro gifatwa mu umusumari, gicikamo kabiri.
Igitondo kimwe, Simbegwire yatinze guva mu buriri. "Wowe mukobwa w'umunebwe!" Atina yaravuze. Yakuruye Simbegwire mu uburiri. Ikirangiti cy'agaciro gifatwa mu umusumari, gicikamo kabiri.
Un matin, Simbegwire se leva en retard. « Paresseuse ! » cria Anita. Elle tira Simbegwire de son lit. La couverture précieuse resta accrochée sur un clou et déchira en deux.
Simbegwire yari arakaye cyane. Yanzuye kwiruka agahunga iwabo. Yatwaye ibice by’igirangiti cya nyina, apakira ibiryo, ava mu inzu. Yakurikiye inzira se yafashe.
Simbegwire yari arakaye cyane. Yanzuye kwiruka agahunga iwabo. Yatwaye ibice by'igirangiti cya nyina, apakira ibiryo, ava mu inzu. Yakurikiye inzira se yafashe.
Simbegwire était très bouleversée. Elle décida de se sauver de chez elle. Elle prit les morceaux de couverture de sa mère, emporta de la nourriture et quitta la maison. Elle suivit le chemin que son père avait pris.
Quand le soir arriva, elle grimpa dans un arbre près d'un ruisseau et se fit un lit dans les branches. En s'endormant, elle chanta, « Maman, maman, maman, tu m'as quitté. Tu m'as quitté et tu n'es jamais retournée. Papa ne m'aime plus. Maman, quand reviens-tu ? Tu m'as quitté. »
Le lendemain matin, Simbegwire chanta encore la chanson. Quand les femmes arrivèrent au ruisseau pour laver leur linge, elles entendirent la chanson triste qui venait du grand arbre. Elles pensaient que c'était seulement le bruissement des feuilles et continuèrent leur travail. Mais une des femmes écouta la chanson attentivement.
Cette femme jeta un coup d'œil dans l'arbre. Quand elle vit la fille et les morceaux de couverture colorés, elle cria, « Simbegwire, l'enfant de mon frère ! » Les autres femmes arrêtèrent de laver et aidèrent Simbegwire à descendre de l'arbre. Sa tante l'embrassa et essaya de la réconforter.
Nyirasenge wa Simbegwire yamutwaye iwe murugo. Yahaye Simbegwire ibiryo bishyushye, anamushyira mu uburiri n’ikirangiti cya nyina. Iryo joro, Simbegwire yararize ubwo yasinziraga, ariko amarira y’iruhuko. Yaraziko nyirasenge agiye kumwitaho.
Nyirasenge wa Simbegwire yamutwaye iwe murugo. Yahaye Simbegwire ibiryo bishyushye, anamushyira mu uburiri n'ikirangiti cya nyina. Iryo joro, Simbegwire yararize ubwo yasinziraga, ariko amarira y'iruhuko. Yaraziko nyirasenge agiye kumwitaho.
La tante de Simbegwire la mena chez elle. Elle donna à Simbegwire un repas chaud et la borda dans son lit avec la couverture de sa mère. Ce soir-là, Simbegwire s'endormit en pleurant. Mais ses larmes étaient des larmes de joie. Elle savait que sa tante prendrait soin d'elle.
Ubwo se wa Simbegwire yagarukaga murugo, yasanze icyuma kirimo ubusa. “Ni iki cyabaye, Anita?” Yabasanyije umutima uremereye. Umugore yasobanuye ko Simbegwire yatorotse. “Nashakaga ko anyubaha,” Yaravuze. “Ariko wenda nararengereye.” Se wa Simbegwire yavuye munzu, agenda agana iriba. Yarakomeje kugera mu igiturage cya mushiki we kureba nimba yarabonye Simbegwire.
Ubwo se wa Simbegwire yagarukaga murugo, yasanze icyuma kirimo ubusa. "Ni iki cyabaye, Anita?" Yabasanyije umutima uremereye. Umugore yasobanuye ko Simbegwire yatorotse. "Nashakaga ko anyubaha," Yaravuze. "Ariko wenda nararengereye." Se wa Simbegwire yavuye munzu, agenda agana iriba. Yarakomeje kugera mu igiturage cya mushiki we kureba nimba yarabonye Simbegwire.
Quand le père de Simbegwire rentra chez lui, il trouva la chambre de sa fille vide. « Qu'est-ce qui est arrivé, Anita ? » il demanda, le cœur gros. La femme expliqua que Simbegwire s'était sauvée. « Je voulais qu'elle me respecte, » dit-elle. « Mais j'ai peut-être été trop sévère. » Le père de Simbegwire quitta la maison et se dirigea dans la direction du ruisseau. Il se rendit au village de sa sœur pour découvrir si elle avait vu Simbegwire.
Simbegwire yarari gukina na babyara be ubwo yabona ise mu intera. Yarafite ubwo ko ashobora kuba arakaye, ahita yirukankira munzu kwihisha. Ariko ise we yaramusanze aravuga, “Simbegwire, wibonye mama mwiza. Umwe ugukunda kendi unakunva. Unteye ishema kandi ndagukunda.” Bemeranyije ko Simbegwire aribugumane na nyirasenge igihe kirekire yifuza.
Simbegwire yarari gukina na babyara be ubwo yabona ise mu intera. Yarafite ubwo ko ashobora kuba arakaye, ahita yirukankira munzu kwihisha. Ariko ise we yaramusanze aravuga, "Simbegwire, wibonye mama mwiza. Umwe ugukunda kendi unakunva. Unteye ishema kandi ndagukunda." Bemeranyije ko Simbegwire aribugumane na nyirasenge igihe kirekire yifuza.
Simbegwire jouait avec ses cousins quand elle vit son père de loin. Elle avait peur qu'il soit peut-être fâché, alors elle se précipita à l'intérieur de la maison pour se cacher. Mais son père vint la voir et lui dit, « Simbegwire, tu t'es trouvé une mère parfaite. Une mère qui t'aime et te comprends. Je suis fier de toi et je t'aime. » Ils se mirent d'accord que Simbegwire resterais avec sa tante aussi longtemps qu'elle veuille.
Ise we yamusuraga buri munsi. Bigeze aho, yazanye na Anita. Yashyikiriye ukuboko kwa Simbegwire. “Umbabarire cyane mwana muto, nari mu amakosa.” Yararize. “Uzareka nongere ngerageze?” Simbegwire Simbegwire yarebye Ise n’isuraye ihangayitse. Arangije atera intabwe imbere ahobera Anita.
Ise we yamusuraga buri munsi. Bigeze aho, yazanye na Anita. Yashyikiriye ukuboko kwa Simbegwire. "Umbabarire cyane mwana muto, nari mu amakosa." Yararize. "Uzareka nongere ngerageze?" Simbegwire Simbegwire yarebye Ise n'isuraye ihangayitse. Arangije atera intabwe imbere ahobera Anita.
Son père lui rendit visite à chaque jour. Finalement, il vint avec Anita. Elle tendit la main vers celle de Simbegwire. « Je suis tellement désolée, petite, j'ai eu tords, » elle cria. « Me laisseras-tu essayer de nouveau ? » Simbegwire examina son père et son regard inquiet. Puis elle fit lentement un pas en avant et mit ses bras autour d'Anita.
Icyumweru gikurikira, Anita yatumiye Simbegwire, babyara be, na nyirasenge kuza murugo guusangira. Anita yateguye ibiryo Simbegwire agunda, na buri umwe yarariye kugeza bijuse. Nyua abana barakina ubwo abakuru bavuganaga. Simbegwire yunvise yishimye. Yanzuye ko vuba, vuba cyane, azagaruka murugo kubana na se na mukase.
Icyumweru gikurikira, Anita yatumiye Simbegwire, babyara be, na nyirasenge kuza murugo guusangira. Anita yateguye ibiryo Simbegwire agunda, na buri umwe yarariye kugeza bijuse. Nyua abana barakina ubwo abakuru bavuganaga. Simbegwire yunvise yishimye. Yanzuye ko vuba, vuba cyane, azagaruka murugo kubana na se na mukase.
La semaine suivante, Anita invita Simbegwire, ainsi que ses cousins et sa tante, chez elle pour un repas. Quel festin ! Anita prépara tous les plats favoris de Simbegwire et tous mangèrent jusqu'à temps qu'ils soient pleins. Ensuite, les enfants jouèrent tandis que les adultes parlaient. Simbegwire se sentait contente et courageuse. Elle décida que bientôt, très bientôt, elle retournerait chez elle pour vivre avec son père et sa belle-mère.


text:
Uko iminsi igenda ishira niko umuziki nyarwanda ujyenda utera imbere, cyane mu njyana ya hiphop aho amaraso mashya agenda yigaragaza. Umusore mushya witwa Jean d'amour Nsabimana [Villain] azanye utundi dushya muri hip hop.
Uyu musore ari gukora iyo bwabaga abifashijwe n’inzu Coffe Sound music iherereye Kicukiro. Ni umuraperi uri gukora mixtape azashyira hanze iriho indirimbo ziganjemo ururimi rw’icyongereza.
Aganira na Eachamps yavuze ko ari gukora cyane kubera ko azi ko Hip hop ikundwa na benshi kugira ngo arebe uko mu muziki byifashe ndetse anatangirane ingufu zidasanzwe.
Yagize ati “hip hop koko ni imwe mu njyana zikundwa na benshi bigatuma natwe abayikora dushyiramo imbaraga nyinshi cyane mu rwego rwo gukora ibyiza no gushimisha abo dukorera, nkaba narahisemo gukora mixtape yanjye ya mbere ‘Self Teaching’ nk’itangiriro ryiza ndetse n’umwitozo mwiza kuko gahunda mfite mu muziki ari ngari cyane ariko byose bigomba kugira aho bihera”.
Yongeye ati” kuri mixtape yanjye mvuga byinshi kuri njye, ubuzima bwanjye, amateka yanjye, ukuri kuri kuri iyi mixtape ni uko byinshi biriho bivuga kuri njye. ibyo nagiye nyuramo ibyiza n’ibibi, icyo nungutse n'icyo nahombye , n’isomo kuri njye ndetse nicyo nahisemo kwiyigisha ku giti cyanjye.”
Uyu musore yavuze ko iyi mixtape igizwe n’indirimbo 12, ziri mundimi 2 ikinyarwanda n’icyongereza.
Zimwe mu ndirimbo zizabonekaho harimo nka; ‘Lolita’ , ‘Since birth ‘, ‘Bussiness’ , ‘Intuition’ , ‘Stereotype’ , ‘Villain (himself)’, n’izindi yagiye afatanya n’abandi nka ‘Like me’ yakoranye n’uwitwa 19 Soundz, ndetse na history yafatanije na Ell Kojo ivuga ku mateka yabo ya kera aho bavuye n'aho bageze ubu.
Yavuze kandi ko hazaba hariho zimwe muri freestyle zigera kuri 5 ndetse n’utundi dushya duhishiwe abazigezwaho.
Gahunda yindi Villain afite ni uko indirimbo ze hafi ya zose ziri kuri ‘Self Teaching mixtape’ zigomba kuba zifite amashusho, bitandukanye n’abandi bakora rap usanga badakunda gukora amashusho y’ibihangano byabo.
Uyu musore yemeza kandi ko buri wese iyi mixtape igomba kumugeraho haba mu buryo bwo kuyikura kuri internet cyangwa guhabwa CD mu ntoki bizakorwa n’uyu muhanzi ufite gahunda yo kuzenguruka igihugu cyose.
Yongeraho ko nyuma ya promotion yayo no kuyitanga hose, umwaka utaha yahita atangira gukora kuri alubumu ye ya mbere nayo izajya hanze bitarambiranye. Iyi mixtape iri gukorwa na producer Kina Beat muri studio ya Coffee Sound Music. Indirimbo zose ziriho zararangiye mu buryo bw'amajwi igisigaye ni ugutunganya amashusho kandi nabyo bikaba birimbanije.
Umuraperi Villain
Kanda hano ubashe kureba indirimbo stereotype iri kuri mixtape 'Self teaching'


text:
Umujyi wa Kigali wihaye intego yo kubaka ruhurura nibura 3 buri mwaka
Yanditswe na MUKAGAHIZI ROSE
Eng. Rwunguko Jean D’amour, Umuyobozi Mukuru w’agateganyo ushinzwe ibikorwa remezo, imiturire n’ubwikorezi mu Mujyi wa Kigali avuga ko hagamijwe ko amazi anyura mu nzira zabugenewe aho kugira ngo agende asandare mu ngo z’abaturage cyangwa abasenyere cyangwa asenye n’imihanda, Umujyi wa Kigali wihaye intego yo kujya wubaka ruhurura nibura 3 buri mwaka, ugakora n’inyigo 3 za ruhurura kugira ngo umwaka ukurikiyeho hazage hubakwa ruhurura zakorewe inyigo kugira ngo amazi abashe kugezwa mu gishanga aho byateganyijwe ko agezwa.
Mu kiganiro n’Imvaho Nshya, Eng. Rwunguko yavuze ko ubundi amazi yangiza iyo ateretswe inzira anyuramo, kuko yo yishakira inzira hakaba ubwo anyuze aho atakwiye kuba anyura.
Yagize ati “Kubaka za ruhurura ni ukugira ngo tuyahe inzira zizwi agomba kunyuramo kandi nini ngari zikwiranye n’ingano y’amazi y’imvura ateganywa kunyuramo aho ngaho.”
Iyi akaba ari inkuru nziza kuri bamwe mu banyakigali barimo Habimana Leonard na Kamanzi Liliane batuye mu murenge wa Rwezamenyo mu karere ka Nyarugenge kuko bavuga ko ruhurura zidatunganye zibateje impungenge.
Eng. Rwunguko avuga ko hirya no hino mu mujyi wa Kigali harimo kubakwa ruhurura hagamijwe guhashya ikibazo cy’amazi yibasira ingo z’abaturage.
Aboneraho gusaba Abanyakigali kubungabunga izo ruhurura cyangwa imihanda.
Yagize ati “Ku bijyanye no kubungabunga ibikorwa remezo ku buryo bwagutse dusaba abatuye Umujyi wa Kigali kuba abafatanyabikorwa bacu kuko ibyo umugi wubaka n’ubundi ni iby’Abanyakigali n’abahagenda n’abahatuye n’abaturutse impande n’impande, icyo tubasaba ni ukuba abafatanyabikorwa bacu, ibintu bakabigira ibyabo, bakareka kwangiza ibidukikije.”
Uretse ibi, ngo inzira zagiye zishyirwaho z’abanyamaguru, bakazikoresha ntibanyure mu byatsi , abantu bakirinda kunyura muri za ruhurura kuko ziba zitagenewe kunyurwaho, abatwaye ibinyabiziga biremereye bakigengesera igihe batwaye ku mihanda y’amabuye ku buryo batagenda bangiza.
Agaruka ku birebana n’isuku n’umutekano, asaba abaturage kwirinda kujugunya imyanda aho babonye hose kuko mu mujyi wa Kigali haba hari ahantu habugenewe ho kuyijugunya.
Iyo bitabaye ibyo, ngo ni ho usanga ya myanda ari yo n’ubundi igenda ikitekera muri ibyo biraro amazi akayoba akajya aho atagenewe kujya, bigateza ingaruka zitandukanye.


text:
Calvinism cyangwa Arminianism ' ni ikihe cy'ukuri, bivuga iki?
Ikibazo: Calvinism cyangwa Arminianism ' ni ikihe cy'ukuri, bivuga iki?
Igisubizo: Calvinism (calvinisme) na Arminianism (Arminianisme) ni uburyo bubiri buhabanye mu kugerageza gusobanura aho kugena byose kw'Imana guhurira n'ubushake bwa Muntu mu birebana n'agakiza. Calvinism yitiriwe John Calvin (soma Yohani Kalivini), umuhanga muri Bibiliya w'umufaransa wavutse mu 1509, yitaba Imana mu 1564. Naho Arminianism yo yitiriwe Jacobus Arminius (soma Yakobusi Ariminiyusi), umuhanga muri Bibiliya w'umuholandi wavutse mu 1560, yitaba Imana mu 1609.
Ubwo buryo bwombi buhiniye mu ngingo 5. Calvinism ivuga ko umuntu wese wese ari icyaha, naho Arminianism yo ikavuga ko umuntu yangijwe n'icyaha, ariko ko yasigaranye ubwenge bwakwibuka Imana. 'Kuba icyaha' kuvugwa na Calvinism biganisha ku kuvuga yuko kubera ko icyaha cyatwigaruriye, nta muntu n'umwe wabasha gusanga Imana ku bwe. 'Kuba umunyabyaha gusa' bivugwa na Arminianism byo bishaka kuvuga yuko nubwo twivurunga mu byaha, buri wese aba agifite akenge katuma yibuka Imana, akibwiriza akayisanga.
Calvinism ivuga yuko Imana ubwayo ariyo itoranyamo abakizwa, ititaye ku kuba babishaka cyangwa batabishaka; Arminianism yo ivuga yuko uko gutoranyamo abakizwa Imana igukora ikurikije ibintu bimwe na bimwe. Calvinism ivuga rero ko mu gutoranyamo abakizwa, Imana ikoresha ubushake bwayo gusa, itarebeye ku bikorwa by'utoranywamo. Abashyigiye Arminianism bo siko babibona ariko, bo bemeza yuko Imana itoranya abakizwa igendeye ku bumenyi iba ifite bw'abazemera gukizwa, ikabatoranyamo mbere y'igihe; ni ukuvuga ko tujya gutoranywa Imana yari yabonye ko tuzemera kwihana.
Igiteza impaka nyinshi cyane ariko muri izo mpande zombi, ni uko Calvinism ivuga yuko igitambo cya Yesu ku musaraba gifite imbibi, naho Arminianism ikavuga ko nta mbibi ibona. Kuvuga ko igitambo cya Yesu gifite imbibi ni ukuvuga yuko Yesu yapfiriye abo Imana yatoranyije ko bazamwemera gusa. Kuvuga ko nta mbibi icyo gitambo gifite ni ukuvuga yuko Yesu yapfiriye isi yose, ariko ko icyo gitambo cyoza ibyaha iyo umuntu yihannye, akizera.
Abashyigikiye Calvinism bavuga yuko ubuntu bw'Imana butimirwa, naho Arminianism ikavuga yuko umuntu ashatse yakwima amatwi ubwo buntu bw'Imana. Kuvuga ko ubuntu butimirwa ni ukuvuga ko iyo Mwuka Wera ahamagaye umuntu ngo akizwe, uwo muntu byanze bikunze agera aho agakizwa. Kuvuga ko ubuntu bw'Imana bwashobora kwimirwa, ni ukuvuga ko hari abo Mwuka Wera yasunikira gukizwa bakanangira burundu.
Calvinism ivuga ko abizera bahora mu kwizera, naho Arminianism yo ikavuga kuba umwizera bifite ibyitonderwa. Guhora mu kwizera kwa Calvinism ni ukuvuga yuko uwo Imana itoranyijemo ngo akizwe aguma mu kwizera, kandi niyo yaciga intege, azagira igihe cyo kugaruka. Kuvuga ko agakiza kagendana n'ibyitonderwa ni ukuvuga yuko umwizera abishatse kandi abigambiriye, yava kuri Kristo agatakaza agakiza ke.
Twabasha se guca impaka ziri hagati ya Calvinism na Arminianism? Igitangaje, ni uko mu Itorero rya Kristo, usanga abakristo bemera zimwe mu ngingo zo ku ruhande rumwe, n'izindi zo ku rundi ruhande. Wavuga ko hari aba-Calvinism buzuye (bemera ingingo uko ari 5), hakaba aba-Arminianism buzuye (bemeranya n'ingingo zayo uko ari 5), ndetse hakaba n'amatsinda y'ababivanga; ugasanga hari abemera ingingo 3 zo muri Calvinism n'izindi 2 zo muri Arminism, gutyo gutyo' Buri mwizera byanze bikunze aba afite zimwe mu ngingo yumva ziba zifite ukuri.
Twe ku bwacu, tubona izo mpande zombi (Calvinism na Arminianism) zitabasha kugera kubyo zishaka gusobanura, kuko rwose nta bwenge bw'umuntu bwabyumva. Abantu ntabwo twabasha kumva neza amabanga akomeye y'Imana nk'ariya. Yego, Imana igena byose, nta kitaba itacyemeye, kandi imenya byose bitaraba. Kandi nanone, abantu basabwa gufata icyemezo bakakira Yesu Kristu nk'Umwami n'Umukiza wabo. Kandi nanone, Imana niyo iba yagennye ko akizwa. Uru ruvangitirane ruteye urujijo kuri twe, ariko ku Mana, nta rujijo ibibonamo!
English
Calvinism cyangwa Arminianism ' ni ikihe cy'ukuri, bivuga iki?


text:
Amakosa muzirinda iyo mugitangira gukundana
Iyo abantu bagitangir agukundana bashobora gukora amakosa akaba yatuma batandukana vuba, cyangwa niyo bakomeza gukundana bakazabana nabi kuko batabyitwayemo neza kuva mu ntangiriro.
Dore rero amakosa buri bantu bagitangira gukundana bagomba kwirinda :
Kwihutisha ibintu
Iyo abanu bagitangir agukundana baba bafite byinshi bagomba kwiganaho, nyamara hari ubwo umwe aba aje afite gahund ay’ubukwe ugasanga ahise ayikubita kuri mugenzi we. Hari n’abahita batangira kwibaza abana bazabyara n’ibindi. Urugendo rwo gukundana rugomba kugenda intambwe ku yindi nta kwihutisha ibintu.
Kuvuga cyane ku bo mwigeze gukundana
Ntabwo ari byiza ko iyo utangiye gukundana n’umuntu uhora umubwira amateka y’abo mwakundanye nuko byagenze. Gerageza kugira aho ugarukira ibindi aba azagenda abimenya uko iminsi ishira muri kumwe.
Kwiburira umwanya
Nubwo uba ugiharaye uwo mukundana ntabwo ari byiza ko umwanya wose uwumuharira ngo wowe wiburire umwanya. Kuva mugitangira gukundana , ishakira uwmanya wawe uhagije wigengaho aho kuba ibyo ukora byose usa nkaho ariwe ugukoresha. Ufite uburenganzir abwo gufata umwanzuro utagendeye ku bitekerezo bye.
Kwibwira ko byose bigomba kugenda neza
Ntabwo ibibazo hagati y’abakundana biba gusa ku bamaranye igihe kirekire. N’abamaranye igihe kigufi bagira ibyo batumvikanaho kandi ntabwo bivuze ko biri butume muhita mutandukana.
Kwitangira cyane urukundo rwanyu
Si byiza kuba wakitangira urukundo rutari rwashinga imizi ngo utangire kuroshoramo cyane. Aha igishoro ntabwo bivuze imitungo gusa,ahubwo hazamo igihe, ibitekerezo n’ibindi. Genda gahoro kandi ugendere ku ntera imwe n’uwo muri gukundana kugirango utamusiga. Kwitanga mu rukundo ni ngombwa ariko bifite igihe bigomba gutangirir abitewe naho urukundo rwanyu rugeze.
Ngibyo ibyo uzirinda igihe ugitangira gukundana n’umukunzi wawe kugirango bibarind ekuba mwahita mutandukana cyangw ase bikaba byazabatera kubana nabi bitewe n’intangiriro mbi.
Gracieuse Uwadata


text:
Amakuru y’iyeguzwa ry’iyi Komite Nyobozi y’Akarere yemejwe na Guverineri w’Intara y’Amajyaruguru, Gatabazi Jean Marie Vianney na Njyanama yako ikomoza ku cyatumye abo bayobozi basezererwa icyarimwe.
Mu kiganiro kigufi na IGIHE abazwa ku iyeguzwa ry’abo bayobozi, Gatabazi yagize ati “Nibyo. Ni ibintu byari bimaze igihe bituruka ku mikorere idahwitse.”
Uretse Meya Mudaheranwa, hegujwe Umuyoboziw’Akarere Wungirije ushinzwe ubukungu n’iterambere, Muhizi Jules Aimbable n’Umuyoboziw’Akarere Wungirije ushinzwe imibereho myiza, Benihirwe Charlotte.
Perezida wa Njyanama y’Akarere ka Gicumbi, Kayombya Dieudonné, yemeje ko abo bayobozi bose begujwe koko kubera imikorere mibi nk’uko byagiye bigaragazwa na raporo zitandukanye.
Yagize ati “Basezerewe uyu munsi mu nama idasanzwe y’Inama Njyanama y’Akarere ka Gicumbi. Impamvu yabasezereye ni uko Inama Njyanama ifite mu nshingano gusuzuma imikorere ya komite nyobozi, yasanga inyunzwe n’imikorere yayo bikaba ari byiza ariko na none yasanga itanyuzwe ikaba yafata ingamba zitandukanye, harimo kugirwa inama, harimo kwerekwa ibitagenda neza bagasabwa uburyo babikora bikagenda neza, hanarimo n’icyo cyo kubakura ku mirimo yabo.”
Yakomeje asobanura ko Inama Njyanama yasanze muri raporo zaganiriweho harimo ‘imikorere itanoze’ mu nshingano zabo.
Yahamije ko Meya n’abamwungirije bazize amakosa muri raporo y’ubugenzuzi ku micungire y’imishinga y’iterambere ndetse n’iy’ibigo by’amashuri.
Perezida wa Njyanama y’Akarere ka Gicumbi yasobanuye ko izo raporo ari izo muri uyu mwaka w’ingengo y’imari ariko amakosa yagaragayemo yagiye anakorwa mu myaka yashize.
Ati “Ikibazo gikomeye ni uko Inama Njyanama yasanze nyobozi nta ngamba zihamye yari ifite no gukosora amakosa yabonetse no gushyira mu bikorwa inama ziba zaratanzwe, yaba iz’abagenzuzi bigenga cyangwa se ab’akarere.”
Inama Nyanama yahise ishyiraho Umujyanama witwa Sewase Jean Claude kuyobora by’agateganyo Akarere ka Gicumbi.
Aba bayobozi b’aka karere hatangajwe ko begujwe mu gihe hashize iminsi humvikana abandi bo mu tundi turere bo bajyaga bava ku mirimo bavuga ko beguye ku mpamvu zabo bwite.


text:
Kuwa gatatu, tariki ya 17 Ukwakira
Mutekereze mwitonze kuri uwo wihanganiye amagambo y’abanyabyaha.—Heb 12:3.
Pawulo amaze kuvuga abagabo n’abagore batandukanye bari bafite ukwizera, yavuze uwatanze urugero ruhebuje kuruta abandi bose, ni ukuvuga Umwami wacu Yesu Kristo. Mu Baheburayo 12:2 hagira hati “kubera ibyishimo byamushyizwe imbere, yihanganiye igiti cy’umubabaro ntiyita ku isoni, yicara iburyo bw’intebe y’ubwami y’Imana.” Koko rero, twagombye ‘gutekereza twitonze’ ku rugero rwo kwizera Yesu yatanze igihe yari ahanganye n’ibigeragezo bikomeye cyane. Hari Abakristo bo mu kinyejana cya mbere, urugero nk’umwigishwa Antipa, biganye Yesu bemera kwicwa bazira ko banze guteshuka ku budahemuka bwabo (Ibyah 2:13). Bamaze kubona ingororano yo kuzurwa bajya mu ijuru, uwo ukaba ari wo “muzuko mwiza kurushaho” abantu ba kera bari bafite ukwizera bari bategereje (Heb 11:35). Nyuma y’uko Ubwami bw’Imana bushyirwaho mu mwaka wa 1914, abo bizerwa basutsweho umwuka bari basinziriye mu rupfu, barazuwe bahabwa ubuzima bw’umwuka mu ijuru, kugira ngo bafatanye na Yesu gutegeka abantu.—Ibyah 20:4. w16.10 3:12
Kuwa kane, tariki ya 18 Ukwakira
Mukomeze guterana inkunga buri munsi.—Heb 3:13.
Hari ababyeyi badashimira abana babo kuko na bo ababyeyi babo batigeze babashimira. Abakozi benshi bahora bitotombera ko abakoresha babo batajya babashimira ibyo bakora. Iyo dushimiye abandi ibintu bakoze neza, bishobora kubatera inkunga. Nanone dushobora ‘guhumuriza abihebye’ cyangwa tugatera inkunga abacitse intege, tubizeza ko bafite imico myiza (1 Tes 5:14). Tubona uburyo bwinshi bwo gutera abavandimwe na bashiki bacu inkunga kubera ko akenshi tuba turi kumwe na bo (Umubw 4:9, 10). Ese dushaka uburyo bwo kubwira abandi impamvu tubakunda kandi tubishimira? Mbere yo gusubiza icyo kibazo, tugomba gutekereza kuri uyu mugani ugira uti “mbega ukuntu ijambo rivuzwe mu gihe gikwiriye ari ryiza!”—Imig 15:23. w16.11 1:3-5
Kuwa gatanu, tariki ya 19 Ukwakira
Mbega ukuntu ari byiza kandi bishimishije ko abavandimwe babana bunze ubumwe!—Zab 133:1.
Imana yahanuye uko byari kugendekera abagize ubwoko bwayo, igira iti “nzabashyira hamwe bunge ubumwe nk’umukumbi uri mu kiraro” (Mika 2:12). Nanone Yehova yahanuye binyuze ku muhanuzi Zefaniya ati “icyo gihe nzahindura ururimi rw’abantu bo mu mahanga rube ururimi rutunganye [ni ukuvuga ukuri ko mu Byanditswe] kugira ngo bose bambaze izina rya Yehova, no kugira ngo bose bamukorere bafatanye urunana” (Zef 3:9). Twishimira cyane ko dusenga Yehova twunze ubumwe. Biragaragara neza ko inama zahumetswe zo mu Gitabo cyaturutse ku Mana zafashije Abakristo bo mu kinyejana cya mbere bo mu itorero ry’i Korinto n’ahandi, bakomeza kurangwa n’isuku, amahoro n’ubumwe mu matorero yabo (1 Kor 1:10; Efe 4:11-13; 1 Pet 3:8). Muri iki gihe, abagaragu ba Yehova bibumbiye mu muryango wunze ubumwe kandi babwiriza ubutumwa bwiza ku isi hose. w16.11 2:16, 18


text:
Umusaza witwa KURUMUSANGE Deo utuye mu murenge wa Kigabiro mu karere ka Rwamagana aravuga ko ashingiye ku muco n’amateka y’abami b’u Rwanda arahamya ko ibiti byitwa ibigabiro biboneka aho abami bagiye batura ,ngo ibyo biti byifitemo imbaraga zidasanzwe zibumbatiye umuco na kirazira kuko ngo ashingiye ku byo yabonye yemeza ko ibyo bigabiro ubwabyo bifite ubwirinzi bukomeye kuko ngo ntawe upfa kubyangiza ngo agire amahoro kuko bibumbatiye amateka (...)
Umuco
Umusaza witwa KURUMUSANGE Deo utuye mu murenge wa Kigabiro mu karere ka Rwamagana aravuga ko ashingiye ku muco n’amateka y’abami b’u Rwanda arahamya ko ibiti byitwa ibigabiro biboneka aho abami bagiye batura ,ngo ibyo biti byifitemo imbaraga zidasanzwe zibumbatiye umuco na kirazira kuko ngo ashingiye ku byo yabonye yemeza ko ibyo bigabiro ubwabyo bifite ubwirinzi bukomeye kuko ngo ntawe upfa kubyangiza ngo agire amahoro kuko bibumbatiye amateka (...)
Mukecuru Marigarita ukomoka mu karere ka Muhanga ahazwi nko ku Kivumu cya Mpushi afite imyaka 105 ariko we avuga ko ari ijana n’ igice. Ku bwe kuba muri iki gihe umugore afite uburenganzira bungana n’ ubw’ umugabo asanga ari ikintu cyo kwishimira cyane bitandukanye cyane n’ uko cyera umugabo iyo yabishakaga yirukanaga umugore nta kintu na kimwe amugeneye byaba na ngombwa akanamwambura ibyo yabaga yambaye. Nubwo mukecuru Marigarita uruta mu myaka abagore benshi bo mu Rwanda ,yishimira ko (...)
Bamwe mu baturage biganjemo abasheshakanguhe bo mu kagari ka Gakomeye mu murenge wa Mareba y’akarere ka Bugesera twasanze mu isantire yitiriwe iy’ubugande bavugako mu mabyiruka yabo umuco wo kuvumba wari mwiza avuga ko ku gihe cyabo bavumbaga uwabaga wenze yasurwaga n’abaturanyi akabazimanira Icyakora uko iminsi igenda indi ikaza kuvumba ngo bigenda bicika abasaza n’abakecuru b’aha i Bugande bamwe bati ibivumbwa ntabyo abandi bati ni urukundo rwakonje kuko ngo n’uwenze cyangwa uwasuwe (...)
Ubwo kuri uyu wa gatatu tariki 21 Gashyantare ku isi hose hizihizwaga umunsi mpuzamahanga w’ururimi Kavukire, mu Rwanda uyu munsi wizihirijwe I Rubavu, aho bamwe mu bongeye gutungwa agatoki nk’abari ku isonga ryo gutokoza ikinyarwanda cy’umwimerere ari abayobozi nk’uko umuyobozi w’intara y’uburengerazuba MUNYANTWARI Alphonse yabigarutseho agaragaza ko bidakwiye. Mu butumwa bwe umuyobozi w’inteko nyarwanda y’ururimi n’umuco Prof. NIYOMUGABO Cyprien ashingiye ku kuba abahanga baragaragaje ko (...)
Raporo y’ishami ry’umuryango w’abibumbye ryita ku burezi, ubumenyi n’umuco(UNESCO) igaragaza ko ikinyarwanda kiri mu ndimi 6000 zishobora kuzimira muri iki kinyejana cya 21 niba nta gikozwe. Usibye imivugire y’ururirmi rw’Ikinyarwanda kuri benshi ngo isigaye itanoze bitewe n’impamvu zinyuranye nkuko bamwe mu Banyarwanda babibona. Bamwe bavuga ko no muri serivisi zitandukanye haba mu nzego za leta ndetse n’abikorera ngo bigoye kubona ahakoreshwa uru rurimi. Umwe muri aba baturage yagize ati (...)
Mu gace k’amajyaruguru ashyira uburengerazuba bw’u Rwanda,bagiraga umuco wo gusubiriza amaguru abandi bita gusubya amaguru aho umugeni wabaga yaraye ashyingiwe bwacyaga asubira iwabo bakamuha impamba ajyana iwe ndetse bikaba byanarenga ubugira kabiri agenda agaruka, icyakora ngo kuri ntibikibaho cyane. Kuba hari imiryango yaturukaga kure ije gutaha ubukwe kubera uburebure bw’urugendo ikaba yahagera ubukwe bwararangiye ibi byatumaga intwererano bari bazaniye umugeni zishyikirizwa aho (...)


text:
Imyitwarire y’umuhungu igaragaza ko ashaka imbabazi ku mukunzi we
Birashoboka ko abakundana,umusore n’umukobwa bashobora kugirana ikibazo runaka,umuhungu akaba yahemukira umukobwa,akamubabaza ndetse kumubabarira bikaba byamugora,ariko hari imyitwarire cyangwa uburyo bwo kugusaba imbabazi yakugaragariza ugahita umubabarira byihuse nkuko impuguke mu by’imibanire y’abakundana Sephan Lbossiere abivuga mu gitabo yise’’ He whofinds a woman’’
Muri iki gitabo Stephan agira inama abaobwa usanga batagira umutima wo kubabarira abakuzi babo mu gihe babakosereje,bagahita bashwana burundu kandi umuhungu ntako atagize asaba imbabazi.Agaragaza ko iyo umuhungu yemeye gusaba imbabazi muri ubu buryo bukurikira,aba agomba kubabarirwa.
Yemera ikosa
Biragoye ko abantu b’igitsinagabo muri rusange bemera amakosa bakoze cyane cyane iyo bayakoreye ab’igitsinagore.Niyo mpamvu niba umuhungu yahemukiye umukobwa bakundana ,maze akemera ikosa yakoze iiba ari intambwe ya mbere yo gusaba imbabazi ni nayo mpamvu aba agomba kubabarirwa.
Ashaka ko umugarurira icyizere
Umusore cyangwa umugabo ukora ibishoboka byose ngo umukunzi we amugarurire icyizere mu gihe hari ikosa yakoze,burya aba akwiye kubabarirwa kuko aba akeneye imbabazi.
Yihannye iryo kosa
Birashoboka ko umuhungu akosereza umukobwa bakundana ariko akamwihanangiriza ko atazarisubira ndetse bigafata igihe runaka atongeye kurikora,butu anawe uri umukunzi uba ukwiye kumubabarira.
Ababajwe n’ikosa yakoze
Iyo umusore yerek umukobwa bakundana ko ababajwe n’ikosa yamukoreye,burya aba ariho asaba imbabazi,nubwo ataba abivugisha umunwa ngo yerure nyamara kuba ababaye nuko ataba yishimiye kwibabariza umukunzi,rero aba akeneye kubabarirwa.
Akwingingira kumubabarira
Ntibyoroshye kubona umuntu w’igitsina gabo aca bugufi agasaba imbabazi umukunzi we.Iyo rero yemeye kwicisha bugufi akakwingingira kumubabarira,uba ugomba kugira impuhwe kuko aba babaye rwose.
Uku niko impuguke Stephan Labossiere abisobanura ndetse yihanangiriza abakobwa ndetse n’abagore baba bafite abagabo basaba impabazi z’amakosa bakoze muri ubu buryo,kubababarira babikuye ku mutima maze urukundo rugakomeza hatabayeho kwimana imbabazi.


text:
Ku munsi wa mbere w'iki giterane, Rev Lucy Natasha yahanuriye abantu banyuranye bari muri icyo giterane. Usibye ubuhanuzi, uwo munsi waranzwe n'ibihe bidasanzwe mu kuramya Imana hamwe n'abaririmbyi ba Gisubizo Ministries ndetse n'umuhanzikazi Diana Kamugisha. Ku munsi wa kabiri w'iki giterane, Rev Lucy Natasha yongeye guhanura ndetse ahembura imitima ya benshi binyuze mu mpanuro ze no mu ijambo ry'Imana.
Rev Lucy Natasha
Rev Lucy Natasha wigishije ijambo ry'Imana yasabye abagore bose bitabiriye iki giterane ku munsi wacyo wa kabiri kuba icyitegererezo ku bana babo kugira ngo bazakurane indangagaciro nziza. Yagize ati "Ujye uba icyitegerezo kubana bawe kugira ngo nibajya gushaka bazabe bafite indangagaciro nziza bagukuyeho".
Rev. Lucy Natasha yasomye mu gitabo cy'Ibyakozwe n'intumwa 27: 22 havuga ngo "Kandi none ndabakomeza, nimuhumure kuko muri mwe hatazapfa n’umwe keretse inkuge". Yahise ahanurira abitabiriye iki giterane ku munsi wa 2 ibintu bitandukanye harimo nk'aho yavuze ati: "Ntacyo bivuze umuraba wose wanyuramo mu buzima bwawe nta na kimwe uzigera uba uzarokoka ntacyo uzigera uba." Yongeye gusoma mu Ibyakozwe n'intumwa 28:1-6.
Esperance Buliza
Aline Gahongayire Barnabas, Zoe Worship Band na Diana Kamugisha baririmbye mu munsi wa kabiri w'iki giterane. Bishop Dr Masengo Fidele nawe ari mu bitabiriye iki giterane ku munsi wacyo wa kabiri. Kuri iki cyumweru tariki 3 Kamena 2018 ni bwo iki giterane '3 Days of Glory' gisozwa. Saa kumi n'imwe z'umugoroba ni bwo igiterane kiri kubera muri Kigali Serena Hotel kiba gitangiye aho kwinjira ari ubuntu ku bantu bose.
Aline Gahongayire
Aline Gahongayire mu giterane 3 Days of Glory


text:
Kwita izina uruhinja rwakuwe mu musarani ari ruzima byitabiriwe n’imbaga (Amafoto)
Uruhinja rwo muri Kirehe rwakuwe mu musarani wa metero umunani ari ruzima, nyuma yo gutabwamo na nyina wari umaze kurubyara, rwiswe izina.
Umuryango “Ndayisaba Fabrice Foundation” wiyemeje kwita kuri uwo mwana, niwo wakoze ibirori byo kumwita izina, ku wa gatatu tariki ya 09 Kanama 2017.
Ndayisaba Fabrice watangije uwo muryango yise uwo mwana izina rya “Akariza Blessing Anaëlle”. Avuga ko hari impamvu yamwise ayo mazina.
Agira ati “Anaëlle ni (bivuga) umwamarayika muto witonda uzi ubwenge kandi uharanira icyiza akakigeraho. Bressing murabizi ni umugisha. Nirinze kumwita amwe mu mazina y’amagenurano amutesha agaciro.
Dufatanye tumwiteho tumufate neza ejo azatugirira akamaro ashobora kuba nyampinga cyangwa umuyobozi ukomeye.”
Akomeza avuga ko yagize igitekerezo cyo gufasha uwo mwana amaze gusoma inkuru yamuvugagaho ku Kigali Today.
Uwo mwana yatawe mu musarani mu ijoro ryo ku itariki ya 03 Nyakanga 2017. Byahise bimenyekana abaturage bamukuramo, bakomeza gushakisha nyina, arafatwa ashyikirizwa inzego z’umutekano.
Nyuma yo gukurwa mu musarani yahise ajyanwa kwa muganga yitabwaho ariko nyina umubyara aza kumureba ariko arinzwe n’inzego z’umutekano.
Abaturage batabaye bagakura uwo mwana mu musarani, kuva bamukuramo bari batarongera kumubona. Ibyo byatumye ubwo yitwaga izina baza ari benshi bashaka kongera kumubona.
Ababarirwa muri 300 nibo bitabiriye ibyo birori bose batangariye kumubona. Uwo mwana yiswe izina nyuma y’ibyumweru bibiri avuye kwa muganga ariko abaturanyi be bari bataramubona kuko umuryango we wamuhishaga mu nzu.
Abo baturage bashimira Ndayisaba kuba yakoresheje ibyo birori bakongera kubona uwo mwana; nkuko umwe muri bo witwa Ndakiriye Donatille abisobanura.
Agira ati “Tumaze iminsi mu gahinda k’uyu mumarayika wavuye mu nda mu minota ibiri barekurira mu cyobo, uwiteka arokora ubugingo bwe.
Uyu mwana azabaho kandi azadusindagiza atugirire akamaro. Fabrice mwana wanjye Imana izaguhe umugisha abo wareze bose uzabakuza kandi bazagira akamaro”.
Marie Claire Iyizire, umunyamabanga nshingwa bikorwa w’akagari ka Muganza uwo mwana atuyemo, yashimye ibikorwa bya Ndayisaba byo guha umwana agaciro.
Akomeza avuga ko ubuyobozi buzamufasha kwita kuri uwo mwana bamurinda gukurana igikomere cyo kuba yarajugunywe mu musarani.
Mu gukomeza gufasha uwo mwana, Ndayisaba Fabrice yatanze ubufasha bw’ibikoresho by’isuku birimo Pampers, amasabune y’ubwoko bunyuranye, amavuta yo kwisiga y’umwana, ifu y’igikoma, isukari n’ibindi.
Hari n’inkunga y’ibihumbi 50RWf yatanze yo kwishyura ibitaro. Yiyemeje kandi kujya atanga ibihumbi 10RWf buri kwezi yo kwita k’umwana. Yamwishyiriye kandi ubwisungane mu kwivuza kandi ngo azanamufasha mu gihe azaba ageze igihe cyo kwiga.
Ndayisaba Fabrice wavutse mu mwaka wa 1995, umuryango yashinze umaze kwita ku bana basaga100. Yawushinze yiga mu mashuri abanza, ubu ari gusoza amashuri yisumbuye.
Ibitekerezo ( 17 )
imana yagure Fabrice imigisha myinshi umwana nkuyu ukora ibintu nkibyo imana ni igitangaza
Ndayisaba musabiye Prix Nobel!Ikirenzeho Imana Rurema izamuhembe Ijuru
Yarakoze yarakoze nyamara Fabrice nu mwana nin umugabo numunyeshuri mureke gushima, gusa ahubwo ubishoboye wese ashyireho, ake, kabe gato kavuye kumutima Kariya si akazi koroshye numutima nubwitange Fabrice nashyireho,nr ye ya telephone u wumva yamwunganira uko ashoboye, amwohereze tuzarebe, ikivamo, nizandikwe njye nkizibona nemeye 5000 uko umuntu yifite, wabona, harikivuyemo murakoze
Kuba intwali biraharanirwa.Ntibisaba ngo ube utunze ibya Mirenge. Uwo mutima wa Ndayisaba twese tuwugize isi yaba paradise. Uwo mugome nawe akanirwe urumukwiye. Ese nkubwo azi uwo mwana azaba iki mu minsi iri imbere.
Fabrice Imana izakomeze igufashe
fabrice n’umuntu udasanzwe nda mushimiye mbikuye ku mutima kandi akomereze aho nyagasani azamwitura
Ndishimye cyaaaaaneeeee!
Sinaherukaga kwishima gutya.
IBYO NDAYISA YAKOZE NIBYO IMANA ISHAKA KURUTA KWIRIRWA ABANTU BASHINGA AMADINI YIBINYOMA IMANA IMUHE UMUGISHA OK
Inda bakuramo hamwe n’abana bicwa bamaze kuvuka,buri mwaka barenga 100 millions.Ibi byerekana ko gusambana ari icyaha imana yanga cyane.Mu Buhinde,abakobwa nibo batanga INKWANO.
Niyo mpamvu iyo batwite umukobwa,akenshi bakuramo inda.Icyo nacyo ni icyaha.Nubwo abantu bavuga ko bakunda kandi ko batinya imana,usanga mu bikorwa abantu nyamwinshi bakora ibyo imana yanga.Reba nawe abantu basambana,abarwana intambara nyinshi ziri ku isi,abiba,etc...
Niyo mpamvu imana ivuga ko izica abantu hafi ya bose batuye isi ku munsi w’imperuka.Abantu bagerageza kumvira imana ni bake.
Imana yacu igira impuhwe n’imbabazi, ni nayo mpamvu yabonye uyu muziranenge agomba kubaho, kandi zakomeze ihe Ndayisaba Fabrice umutima w’urukundo n’ubutwari iteka,
imirimo ya fabrice inezeza Imana kdi izamuherekeza mubyo akora
Mana yamahoro warakoze kubana nuriya mumarayika wemeye Kurera umwana kuko uretse numwana nuriya
Musore ni marayika mbasabiye umugisha kumana kdi bitubere urugero pe